On mêsse cok.

**3 akes da Jean-Luc DERWA**

**d’après "un diner intime" de**

 **Yves CHATELAIN**

Toutes demandes à la SABAM et SACD

DERWA Jean-Luc téléphone : 04/247.20.15.

GSM : 0472.07.48.93

Pèrsonèdjes :

**On s’tu créés li 8 di mâs 2008 par**

**Robert : Eric LISMONT**

**Solange : Marie-Claire DUCHENE**

**Eugène : Jean-Luc DERWA**

**Monique : Patricia MAIRLOT**

**Justinien : Charly LAENEN**

**La Royale troupe BEN-RIO**

**Prumî ake.**

*On sâlon divin in' agréâbe apartumint. Ine pwète costé djârdin po l' couhène. Â fond, vè l'mitan, li pwète qui done divin li hall d'intrêye. A hintche dè l' pwète, ine fignèse qui done so Lîdje. Costé cour ine pwète vè l'tchambe èt eune vè l'sâle-di-bagne. Canapé, fôteûy, tchèyîres, on pouf, on bar avou dès vères, botèyes, tèlèfone, ine tâve so lisquél sont mètou deùs achètes po l' sopé. Qwand li ridô si drouve, li scanfor èst vude. On ètind ine musike tinrule. Robert, tchimîche, pantalon èt pantoufes, inteùre dè l'couhène avou dès fleùrs divin on vâse qui va mète so l'tâve. I louke âtou d'lu, prind on poûsseleû à poûssires èt ine bombe désodorisante. I fêt on dièrin tour dè l'pièce soflant di timps in timps avou l'bombe èt prindant çà èt là lès poûssîres. On sone.*

**Robert : Qwè…? Dèdjà… Mins èlle èst è n'avance… Oh! la! la! …***(I catche li poûsseleû èt li bombe podri on cossin dè fôteûy, i mète si vèston)* **Èlle deùt s'rafiyî di m'avu d'vins sès brèsses…** *(I l'arète li musike)* **C'èst l'bokèt da Solange** *(I va drovi… I r'vint avou on p'tit pakèt)* **C'èsteùt l'crâs feùte. Dji l'aveus complèt'mint rouvî mi ci-là. Enfin, i vâ mî qui l'arriv' divan Solange, pac'qui si i l'èsteut arrivé après… dj'âreùs d'vou l'magnî to seu !** *(I va mète li pakèt è l' couhène èt rivins)* **Oh bon song, dj'a rouvî li vin…** *(I va cwèri ine botèye è l'couhène èt vins li mète so l' tâve to tchantant)* **On rouvêye tot, diso l'solo di mexico… Avou s'vin la, dji va savu l'aminer to là…***(S'arète dè tchanter)* **Ça va l'candjî, lêye qui n'beut qui dé djus citron sprât'chî… èt tchôd… Beurk… Bon bin dji creùs qui tot èst st-è plèce.. c'èst formidâbe…** *(I vint s'assîr so l'canapé, lès djambse sitindowe èt veut qui l'a todis sès pantoufes)* **Mès pantoufes … Mins wice aveùdj' li tièsse… Riçure Solange po l'prumîre fêye avou mès pantoufes, ci n'sèreùt nin conv'nâbe. Èlle pôreût si fé in' fâsse idèye di çou qui va s'passer… après***(I mète sès solés qui éstîz to près dè fôteûy, i va cwèri on cwî so l'tâve come tchâsse pîd)* **Aie… çou qui m'font mâ sès solés là… I sont bès, mins qu'èst-c' qui m'font mâ !** *(I s'l'louke è cwî èt li r'mète so l'tâve)* **Èt si dji wârdéz-v' mès pantoufes ? Nèni, po l'prumîre fêye ci n'sèreut vrêmint nin conv'nâbe** *(I catche sès pantoufes è fôteûy)* **Oh! la! la! i fâ sofri po èsse bè….** *(On sone)* **C'èst lèye… c'èst m'Solange** *(I va drovi)*

**Solange :** *(To intrant)* **Bon' nûte Robert !**

**Robert : C'èst vos…**

**Solange : Eh awè… mi ! Vos rawârdî ine sakî d'ôte ?**

**Robert : Oh ! Vos m' takiné… Voléz-v' mi d'néz voss pal'tot ?**

**Solange : Mèrci !**

**Robert : Dji s'è prêye…**

**Solange : Oh mins dihéz don, c'èst fwèrt fwèrt nozé d'lé vos…**

**Robert : Èdon ? Çà v'plèt ?**

**Solange : Qué gos' !**

**Robert : Ah awè… hin ?** *(Sêzî)* **Oh mon Diu !!!... Oh qui v's èstéz bèle oûye à l'nûte !**

**Solange : Seùl'mint… oûye à l'nûte ?**

**Robert : Pardonéz-m', dji n'sé pu çou qu'dji dis… C'èst l'émôchon ! Siya siya vos èstéz bèle tos lès djous qui l'bon Diu fèt èt ènnè fèt ti dès djous èt dès djous noss' sint pére ! Èt di puss' vos avéz on chic !**

**Solange : Là, vos sâyîs di m'flater ! Ci n'èst nin bin Robert !**

**Robert : Dji v'djeûre qui dj'è l' tûze sincèr'mint !...***(I s'assî è canapé èt prêye Solange dè v'ni ad-lé lu)* **Vinéz v's assîr !**

**Solange :** *(Èlle inme mî di s'mète è fôteûy)* **Mèrci…**

**Robert : Èt Justinien ?**

**Solange : Ah mi ome ! …I l'a pris l'trin 19 eùres 45 â Guillemins !**

**Robert : Vos n'èstéz sûr ?**

**Solange : Cèrtinne, dji la lèyî divan lès guillemins avou m'taxi divan dè v'ni chàl !**

**Robert : Hè hè hè çi brâve Justinien… èt i r'vint qwand ?**

**Solange : Dimin…**

**Robert : Fwèrt bin…**

**Solange : Après l'dîné..**

**Robert : Parfêt…**

**Solange : 15 eùres 37…**

**Robert : Formidâbe…**

**Solange : Dji veùs qui vos v's intèrrèsséz à si ajèn'da ! Çoulà v's amuse di savu çou qui mi ome fèt ?**

**Robert : Awè… euh nèni, mins… dj'inme bin dè savu …. çi bon vî Justinien !**

**Solange : Aséz djâsé di Justinien…**

**Robert : Excuséz-m' dji n'sé pu çou dji dis… dji so tél'mint mouwéz…**

**Solange : Vos ?**

**Robert : Èt awè, i v'ricure insi è m' apartumint…**

**Solange : Vos avéz bècôp insistéz ! Vos n'mi fréz nin creùre qui dji so li prumîre feume qui mousse è voss' "sanctuaire"**

**Robert : Mins siya…mins siya… djustumint vos èstéz l'prumîre… çou qu'a polou s'passer d'vant n'a pus nole importance !**

**Solange : Kimint ?**

**Robert : Çou qu'a polou s'passer d'vant n'a pus nole importance !**

**Solange : A vost' avis, vos avéz dèdjà dit ciss' phrâse là kibin d'côp ?**

**Robert : Deùs côps !!!**

**Solange : Èt d'vant oûye ?**

**Robert : Vos n'mi crèyez nin… Adon volà, on mintîhe dès ânèyes â lon, on v'creù todis, a pârti dès moumint où on dit li vrèye, on n'fi creùs pus ! Mins Solange… c'èst dézèspérant… Ah nèni houtéz, dji so dézèspéré…**

**Solange : Qui voléz-v', lès feumes ni crèyèt nin âhey'mint tot çou qu'on l' s' y raconte…**

**Robert : Po çou qu'èst d'mi, vos m'poléz creùre… dji n'a mâye situ ossu franc qui po l'moumint…**

**Solange : Eh bin ! Eh bin ! Ni fé nin ciss'tièsse là … Dj'acèptêye di v' creùre… on p'tit pô…**

**Robert : Mèrci…** *(I vout prinde Solange divin sès brès)* **Solange !!!** *(Èlle si distoune po n'nin toumer divin sès brès)* **Bon… Houtéz dj'èspère dèmon qui vos avéz faim ?**

**Solange : Oh ! mès complimints… dji veus qui vos avéz tot aprustéz ! Èh bin dihéz don, on veut qui vos avéz dè mèstî vos !**

**Robert : Vos m'takinéz … hin ? vos m'takinéz … ?** *(I prinds deùs achètes)*

**Solange : Ah ! Dj'aveus rouvî, dj'a rèscontréz Monique à Lîdje,** *(I lèt toumer lès achètes)* **Èll' fi r'mète si bondjou !**

**Robert : Ah …! Awè …!** *(I tchoukes lès bokèts diso l'ârmâ)*

**Solange : C'èst drole, ça n'a nin l'êr di v' fé plêzîr ?**

**Robert : Mins… siya… siya … bin sûr…**

**Solange : Dji contéz-v' qui c'èsteut in' bone camarâde …!**

**Robert : Oh camarâde, camarâde, Vos savéz, i n'fâ nin èxagérer !**

**Solange : C'èst st'in' ancyinne ???**

**Robert : Solange !!!**

**Solange : Ah ! Dji so mutwè indiscrète ??**

**Robert : Mins nèni, nèni… M'enfin qu'aléz-v' là imâdjiner ? M'enfin…**

**Solange : Dji l'a tuzé on moumint…**

**Robert : Ah awè ? Èh bin vos avéz avu twèrt !!!... Vos voléz on p'tit vère di porto ?**

**Solange : Awè, dji vous bin !**

**Robert : Dji v'chèv' çoulà …** *(I chève lès deùs vères)***si vos voléz mète dè l'musike, c'èst là !**

**Solange :** *(Ric'nohant li bokèt di musike)* **Oh ! C'èst m'bokèt préfèrer…**

**Robert : Tchin… tchin…**

**Solange : Tchin… tchin…**

**Robert : Si vos savî li plêzîr qui vos m'avéz fèt en accèptant m'invitâchon !**

**Solange : C'èst vrèye ?**

**Robert : I s'avu insi près d'mi po in' longue swèrêye …**

**Solange : Si longue qui çoulà ???**

**Robert : Nèni, nèni… Dj'a dis longue pac'qu'èll' ni fèt qui d'ataker ! Mins dji sé qu'èll' mi sonl'rèt coûte après !!!**

**Solange : Mins i fârèt èsse binamé, èdon ! Raplèz-v' bin çou qui nos avons conv'nou…**

**Robert : Vos avéz confiyince divin mi ???**

**Solange : Bin sûr, pusqui dji so là…**

**Robert : Li prumî côp qui dj'a st'ètindou cist êr di musike, c'èsteùt amon lès Latour… Vos v'sov'néz ?... Vos èstîz divin mès brèsses…**

**Solange : Voléz qu' on fasse on pélerinèdje ?**

**Robert : Mins avou djôye "ma sœur"** *(I k'mincèt à danser laoûreùs'mint).***... Oh lala ! … Oh Solange !!!…**

**Solange : Oh Robert !!!...** *(Èlle câzî to près po l'bâhî)* **Robert …**

**Robert : Oh ! Solange…** *(I s'vont rabrèssî qwand, on sone)*

**Solange : Vos rawârdéz in' saquî ?**

**Robert : Nèni ! C'èst sûr'mint onk qui s'a tromper d'astèdje…**

**Solange : Ah bon…**

**Robert :** *(I riv'nèt d'vin lès brès l'onk' di l'ôte)* **Solange…**

**Solange : Oh Robert… Robert…***(On resone to holant)*

**Robert : Bon qui fèt-on… On drouve ?**

**Solange : Awè, dji creùs qui çoulà vâ mî !**

**Robert : Dji m'va vèyîs…** *(I va vè l'pwète)* **AH!!!!**

**Solange : Qwè ?**

**Robert : Èt si c'èsteùt Justinien ???**

**Solange : Mins Robert, vos m'avéz fèt sogne…**

**Robert : Nèni, nèni, c'èst lu, dj'ènnè so sûr ! C'èsteùt in' blague si dépârt…**

**Solange : Mins vos pièrdéz complèt'mint l'tièsse …**

**Robert : Nèni, nèni, i vout nos prinde li min è sètch'…enfin… qwand dji dis li min… ou ôtchwè divin çou qui vout mins c'èst lu, dj'ènnè so cèrtin…***(on resone)*

**Solange : Mins quél idêye… Et pwis d'abôrd nos fisîz rin d'mâ !!!**

**Robert : Nin co,… nin co, mins kimint voléz-v' qu' è l' sèpe Justinien ?**

**Solange : Oh mins aléz-z' todis vèyîz…***(on holêye so l'sonète)*

**Robert : Mins I n'a qui Justinien po z-insister insi…**

**Solange : Robert vos m'fé assoti… Vos avéz sogne ???**

**Robert : Mi sogne, oh nèni …**

**Solange : Adon c'èst ine fwèrt bèlle imitâchon !!!** *(Èlle va po drovi)*

**Robert :****Houtéz Solange…** *(Trop târd, èlle èst st'èvôye)*

**Eugène :** *(Eugène Lalande inteùre suvou di Solange)* **Robert !!!**

**Robert : Moncheù…**

**Eugène : Kimint moncheù, mins t'ès sot ?**

**Robert : Nèni, dji m'èscuse, mins dji n'a nin l'oneûr di v'kinohe !**

**Eugène : Oh bin ça c'èst fwèrt…** *(A Solange)* **I n'mi rik'nohe nin, mins houtéz-l' don çilà…**

**Robert : Nèni…! Mins si vos m'voléz èspliker…***(Podri Eugène Solange fèt sène à Robert dè s'ènnè fé kwite)*

**Eugène : M'enfin… Eugène Lalande… Tièsse di pîpe… Ti m'louméz-v' todis tièsse di pîpe…Ça n'vi dit rin ? I s'foute di mi… i m'vou couyoner… C'èst twè qui m'aveùs tapéz po l'fignièsse dè treùzinme astèdje…è s'cole… Mins siya, ti voléz-v' savu si dji saveùs voler…** *(A Solange)* **Attinchon ! Sins l'fé èsprèt… C'èsteùt po rîre…**

**Robert : Ah awè !!!**

**Eugène : Eùreùs'mint qui dj'a toumé so l'teût dè l'vwètûre dè dirècteùr…**

**Robert : Ça m'rivint asteùr !**

**Eugène : Lalande… Tièsse di pîpe… Li scole di Lîdje… L'institut…**

**Robert : Awè ! Mins t'as bècôp candjî !**

**Eugène : Mins nèni ! Eugène Lalande ti m'rik'nohe asteùr awè ?**

**Robert : Awè… awè…**

**Eugène : Li mémwère ti r'vins ? C'èst mi qui t'aveù rouvî divant li dancing, dj'a d'vous fé 17 kilomètes à pî po 'nnè raler,pusqui t'aveu pris m'vwèture… Mins sins l'fé èsprèt… Nèni…**

**Robert : Awè…**

**Eugène : Kimint vass' vî crapô… ? Dji t'rabrèsse…** *(Çou qui fèt)* **Sacré Robert… dj'a volou ti fé in' surprîse… ! Dji la bin adjèrcî… ? Ti n'ti atindéz-v' nin… hin ?**

**Robert : Ha.. po çoulà nèni… Dji n' mi atindéz-v' nin du tout a t'rivèyî tièsse di pîpe!**

**Eugène : Ha sacré Robert…!** *(Mostrant Solange)* **Eh bin,… fèt dèmon lès présintâcions…**

**Robert : Awè bin sûr… euh… Tièsse di pîpe… Euh…Eugène Lalande on vî camarâde di scole…**

**Eugène : On vî camarâde divins tos lès côps fôrés… Ah ah ah…**

**Robert : Dji t'présinte madam…. enfin dji vou dire Solange !**

**Solange : Moncheù…**

**Eugène : Tot l'oneûr èst por mi…! Mès complimints… t'as in' feume charmante…**

**Robert : Pardon ???**

**Eugène : Dji dis, t'as in' fwèrt bèle feume… C'èst normâl, t'as todis s'tu on tchanc'leù so ciss' kess' là !** *(A Solange)* **I v's ènn'a dèdjà djâsé ?**

**Solange : Awè… awè, on n' è djâséz-v' co tot-à st'eùre…**

**Eugène : Bravo… on manèdje modèrn… mi dj'inme çoulà…! Après tot çou qui s'a passé d'vant n'a pus nole importance !!!**

**Solange : Ah bin djustumint, Robert m' è l'dihéz-v' co i n'a cink munutes !**

**Eugène : Mins ça n'èwâre nin… ça n'm'èwâre nin… Savéz-v' qui c'èst si phrâse favorite… Èl rèpètéz-v' tot l'timps : çou qui s'a passé d'vant n'a pus nole importance… çou qu'dj'a polou l'ètinde çiss'lal ! I m'la dit co cint fèyes po r'div'ni camarâde avou mi après li plongeon ou lès 17 kilomètes à pî… I l'èst vrèye qui mi dj'aveùs in' vwèture… Sacré Robert va !!!**

**Robert : Mins dit-m' on pô çou qui m'vâ l'oneùr di t'visite ?**

**Eugène : Ine rèsconte èstraôrdinère,***(I s'mète è canapé)* **i fâ qui dji v' raconte çoulà…**

**Solange : Dji v's è prêye achiyéz-v'…**

**Eugène : Mèrci… Adon… Èst-ce qui …** *(Mostrand li toune-disk')* **Vos n' pôrîz nin arèster çoulà pac'qui on s'ètind nin djâser chàl .!!!** *(Solange va arêster li musike)* **Mèrci. Ça fèt dè bin qwand ça s'arèstêye… Dji dihéz-v' don qui ti sé bin qui … Mins nèni tos contes fèt, ti n'sé nin qui dji d'meùre à Brussèle asteùr dispôye sih' ans… Dj'a èmantchî in' pitite afère qui n'rote nin mâ… Dji dobèle lès vwès divins lès films porno intèrnationâl ! Insi qwand t'ètinds li vwè d'in' ome divins cès films là, c'èst mi !**

**Robert : Ah bon !**

**Eugène : Èt dji va d'vin tos lès payî po fé ça… È l'Italie, l'Allemagne, li holande èt minme è l'grèce…**

**Robert : Ti k'nohe totes lès linwes ?**

**Eugène : I n'a nin mèsâhe ! Kèkes mots dè payî c'èst st'assé en puss' dès "ha" èt dès "oh"… Tinéz è l'itâlièn "Qué bèlla… Ti amo… signorina, volo uno poco con io…???**

**Robert : Èt avou lès allemands ?**

**Eugène : Fraulein ! Wie schon sie sind ! Ich liebe dich… Wollen sie mit mir die liebe machen ???**

**Solange : Èt avou lès grèc?**

**Eugène : Dji dis… bondjou moncheù…**

**Robert : Dji veus ! Èt ça rote ?**

**Eugène : Awè awè, dji so fwèrt contint… Dj'a todis avu li néz po lès afères, insi l'ôte djou dj'èsteùs divin in' grande surface èt dji veus in' publicité po d'l'amagnî po lès tchins ! "Si vos atch'téz deùs pakèts, on fi ènnè done qwate" Dj'a potchî dissu, dj' a pris tot !**

**Robert : Èt adon ?**

**Eugène : Dj'a atch'té on tchin… qui dj'a d'vou d'ner â vwèzins, come dji so todis so tchamps so vôye !**

**Solange èt Robert :** *(Contints)***Ah !!!**

**Eugène : Èt asteùr dji deùs aller è l'Italie…**

**Robert : Oh!!! t'ènnè va to dreùt… mins i n' fâ nin târdjî hin ? Ti va rater l'trin !!!**

**Eugène : Dimin … dimin â matin djusse divant l'dîner… Dji passe djusse li nûte chàl… èdon !!!**

**Robert : Dji vôreùs bin savu kimint t'as avu mi novèl adrèsse ?**

**Eugène : Par Justinien…**

**Robert : Qwè ???**

**Eugène : Awè c'èst çoulà li rèsconte èstraôrdinère ! Dj'èsteùt â Guillemins po prinde mi bilèt po l'Italie èt là advinéz so qui dji tome…??? So ciss' vîle crapule di Justinien…**

**Robert : T'as vèyou Justinien ???**

**Eugène : Mins bin sûr qui dj'a vèyou Justinien pusqui dji t'è l'dis… Nos v'nant dè prinde on vère èssonles â buffèt dè l'gâre… Awè… I d'véz-v' prinde li trin on qwârt d'eùre pu târd po… euh… dji n'sé pus por wice…***(A Solange)* **Èscuséz-m' madame… dji djâse di Justinien come si vos l'kinohîz… Nos èstîz tos lès treùs è scole èssonles… On djou à l'dièrinne récréâchon, Robert l'aveùt attèlé to nou so l'po à twèlètes, bailloné èt aveus-ti sèré l'pwète. Justinien a d'manou 17 eùres come ça pwis in' saminme è s'lé avou l'bronchite… ah ah ah … Mins çou qui s'a passé n'a pu nole importance !!! Vos kinohéz Justinien ?**

**Solange : Ah awè… awè… I m'sonle qui dj'a dèdjà ètindou djâser di lu !**

**Eugène : Ça n'èwâr nin, vos pinséz bin…nos èstîz treùs inséparâbes… c'èsteùt l'bon timps…***(Solange vint s'assîr à costé d'Eugène)* **Bon dji continuwe mi p'tite istwère… On s'dit bondjou, on s'racontent on pô noss' vicârêye èt pwis volà qui m'dit: Qu'èst-ce qui ti fèt oûye à l'nûte? Dji l'y rèspond rin di spéciâl… Èst-c' qui çoulà ti freùs plêzîr dè r'vèyî Robert ???... Dj'accèptêye ti comprind bin… Èt c'èst lu qui m'a diné ti adrèsse, èt vos m'là… A n'nin creùre… hin… qu'él atoumance…??? Mins Justinien ni m'aveùt nin dit qui t'èsteùs marié !!!**

**Robert : I n'a nin d'vou i tuzer !**

**Eugène : I l'a todis tièsse è l'êr Justinien…**

**Robert : On n'si r'fèt nin !!!**

**Eugène :** *(I s'lîve et bodje si paltot)* **C'èst st'on brâve ome tot l'minme… Dji l'inme bin mi Justinien, mâgré qui l'a tièsse avâ lès cwâres… dji l'inme bin.** *(A Solange)* **I n'a nin invanté l'accélérateùr… ça on n'pou nin l'dîre… mins c'èst st'on djinti !!! C'èst st'in'ome so quî on pou compter, il èst charmant, dreùt, franc, simpe, in'ome insi on n'è rèsconteùre qu'onk è s'vêye, c'èst Justinien !!!** *(Après avu mètou si paltot so 'ne tchèyîre, i vint s'assîr è canapé. So l'tâve dè sâlon, i n'a li botèye di porto)* **Ah!!!**

**Robert : Bon… euh… dji…**

**Eugène : Bin dji veus qui t'as todis bon gosse po l'porto… Ça c'èst dè bon porto ça… C'èst dè vî porto ça… Dè très bon èt très vî porto ça… I n'a lontins qui dji n'a pus bu dè pareil…**

**Solange : Oh!... Èscuzéz-m' moncheù Lalande dji mâque à tos mès dwèrts di dame dè manèdje…**

**Eugène : Mins dji s'è prêye madame…**

**Robert : Bon houte bin Eugène…**

**Solange : Robert** *(Èlle l'y fèt sène dè l'ridjonde)* **Wice sont-i lès vères ?**

**Robert : Lès vères !!! Awè… Ni v'dèrindjî nin… euh… Ni t'dèrindje nin mi amoûr…***(I va vè l'couhène)* **dji v's inme… I love you… I love you…***(I sôrtêye)*

**Solange : Mi to… mi to…** *(Eugéne fèt li tour dè l'piéce)* **Vos admîréz noss nid d'amoûr ?**

**Eugéne : Awè…C'èst bê… on sint podrî chake décorâchons in' min di feume qu'a mètou si grin sé !**

**Solange : Ah !!!**

**Eugène : Çi n'èst nin on célibatère qu'âreùs polou arindjî in' plèce come çiss' chàl !!! Si vos vèyî ad'lé mi !!!**

**Solange : Vos èstéz célibatère ?**

**Eugène : Awè…** *(On ètind dè l'casse è l'couhène)* **Célibatère, mins nin par vocâchon, nèni… Dji n'a mâye avu bêcôp d'tchance po çou qu'èst dè coûr… Dèdjà è scole totes lès crapaudes mi passîz d'zo l'narène !**

**Solange : Po s'arivéz wice ?**

**Eugène : Po s'arivéz wice, vos m’è l'dimandéz ?**

**Solange : Awè…** *(On ètind èco dè l'casse è l' couhène)*

**Robert :** *(È l'couhène)* **Aie !!!**

**Eugène :** *(Mostrant li couhène)***Ça n'a nin l'êr d'aller to seù là !... Èlles s'arivîz totes divin lès brèsses d'à Robert bin sûr !**

**Solange : Ah !!!**

**Eugène : I n'aveù qu'à ariver po qu'on fasse bèrsûte Justinien èt mi !**

**Solange : Moncheù Justinien ossu ?**

**Eugène : Awè, i fâ bin dîre ossu qui lès feumes ni l'ont mâye trop intèrèssé Justinien !**

**Solange : Ah bon !!!**

**Eugène : Atinchon… dji n'vou nin dîre qui l'èst** *(I fèt come on bouk èt gade)* **Ouh ! ouh ! nèni… Dji vou dîre qui l'èst pus calme, pus pèpère… D'abôrd i n'a nin candjî, dji vins dè l'vêyî à l'gâre… Dji n'kinohe nin s'feume, mins si i l'èst mariè si feume deut-èsse in' pitite bone feume pantouflarde, qui l'y fèt dè p'tits plats po qwand i rinteûre à l'nûte to l'y aprustant sès pitites pantoufes po loukî li t.v.**

**Solange : Vos èstéz on fin psychologue moncheù Lalande !**

**Eugène : Nèni, mins dji k'nohe bin mès amis ! Tot djâsant d'amis, i fâ qui dji v'raconte in' istwère à fêt di Robert… qui v'va amuzer, dj'è l'sohète…**

**Solange : Dji l'èspère ossu !!!**

**Eugène : On djou à l'nûte nos èstîz èvôye tos lès treùs divin on bal. Après deùs eùres nos r'sôrtant tos lès treùs avou in' bâcèle à noss' brèsse èt dji v' lê adviner qui c'èst qui lès a st'avu totes lès treùs ???** *(On moumint)* **Ni kwèréz nin… Robert !!!**

**Solange : Turtotes li minme djou???**

**Eugène : Ah nèni… nèni, …lès treùs swèrêyes suvantes !!! N'èspètche qui li pèrformance èst-c' asséz bèle, nèni ?**

**Solange : Asséz bèle come vos l'dihéz…** *(Robert rivint dè l'couhène avou on bind'lèdje âtoû di s'deût)*

**Eugène : Èh bin, t'ènn'a mètou on timps po trover on vère…** *(Vèyant li deût bind'lé)* **Èt i s'a disfindou à l'copète dè martchî… ah ah ah… I t'a hagnî ?** *(Prindant li vère èt allant si chèrvi)* **Bon, dji m'va chèrvi mi minme pac'qui…**

**Robert : Qu'èst-c' qui vos racontîz tos lès deùs ?**

**Solange : Dès afères passionantes…**

**Robert : Ça m'èwâre di tièsse di pîpe… enfin… di lu !**

**Eugène : Dji beû à vos amoûrs !**

**Robert : C'èst çoulà… awè !!!**

**Eugène :** *(I gostêye li porto)* **Hum… hum… I l'èst tèribe… Dj'ènnè va co r'prinde on pô…** *(I s'rivude on vère)*

**Robert : Dji t'ènnè prêye… fèt come è t'mohone !!!**

**Eugène : Oh nèni, pac'qui è m'mohone dj'ènn'a nin dè si bon… ah ah ah ! Dji racontéz-v' tès conquètes à t'feume… Vî Roméo…**

**Robert : Èll's'ènnè foute camarâde…**

**Solange : Nèni, nèni… Dji trouve çoulà fwèrt intèrèssant !**

**Eugène : Ah bin ti veus, dj'èsteus sûr qu'èlle inm'reùt çoulà !** *(A Robert)* **Ti t'rapèlle li djou qui ti m'a hapé li p'tite Lulu ?**

**Solange : Li p'tite Lulu ?**

**Eugène : Awè, li p'tite Lulu !**

**Robert : Li p'tite Lulu… Bin sûr…Awè… li ciss' di Djêr…**

**Eugène : In' bâcèle… Dj'èsteùs bin acrotchî à ciss'-làl… Dji pinséz-v' vrèmint l'avu… I l'èst arivé… èt crac… dji n'l'aveùs pu…**

**Robert : C'èsteùt po t'rinde chèrvîce… C'èsteùt ine crapaûde qui l'embètéz-v'…**

**Eugène : On chèrvîce qui dji n'l'i aveùs nin d'mandé, vos v's ènnè doté bin… Enfin, c'èst dè passé çoulà, ça n'a pus nole impôrtance !**

**Solange èt Eugène : Çou qui s'a passé d'vant n'a pus nole importance !**

**Eugène : Asteùr vos-t' là marié… awoureûs…Hin ??? … Èt adon, ça fèt lontin ???**

**Robert : Qwè ???**

**Eugène : Qui vos èstéz marié ???**

**Robert : Deùs ans…**

**Solange : Awè… Deùs ans…**

**Eugène : Deùs ans…dèdjà… Oh come li timps passe… Èt dès èfants ???**

**Robert : Dès èfants ???**

**Solange : Euh…**

**Eugène : Vos n'avéz nin dès èfants ?**

**Robert : Siya…**

**Solange et Robert : Nèni… nèni..**

**Robert : Nin co… nin co…**

**Eugène : Mins vos aléz ènn'avu ???**

**Robert : Bin awè !!!**

**Solange : Awè poqwè nin !!!**

**Eugène : Vos inméz lès èfants tot-d' minme ?**

**Robert : Mins awè nos inmans lès èfants, èdon Solange ?**

**Solange : Naturél'mint…**

**Eugène : Dj'âreùs s'tu trisse si vos n' lès inmîz nin ! Dj'adôre lès èfants ! Dji comprinds ossu qui vos volîz profiter on pô dè l'vêye à deùs, c'èst normâl ! Qwand on s'a l'tchance d'èsse marié, dè k'nohe on grand boneûr come vos… Ça s'veut, vos riglatihéz di boneûr ! Dji comprinds qui lès èfants vinèt après… Mi çi n'èst nin pareil… pusqu'i dji n'a nin d'feume…Eùreùs'mint qui dj'a co lès films porno di timps in timps… Hum… Adon lès èfants çi sèreùt ine djôye è l'mohone… vos vèyéz ? Dihéz-dont dji djâse, dji djâse… dji n'vî dèrindje nin dèmon ???**

**Robert : Po rin â monde…**

**Solange : Mins qui dè contrâve…**

**Eugène : Pac'qui dji veus qui l'tâve èst mètowe… Vos alîz soper mutwè ???**

**Robert :** *(Prindant li paltot d'Eugène)* **Djustumint… Ti veus li tâve èst drèssêye po deùs djins…**

**Eugène : Oh mins si dji v'djînne, dihéz-l' frank'mint !!!**

**Robert et Solange : Mins nèni !**

**Eugène : Dj'a sogne di v'dèrindjî… Dji n'vî dèrindje nin ???**

**Solange : Si…**

**Eugène : Èh bin dj'accèptêye vost' invitâchon avou djôye** *(I s'mète à l'tâve. Robert rimète li paltot d'Eugène so l'tchèyîre)* **Ça n'a l'êr di rin, mins li p'tit porto m'a fèt come on trô… è stoumac… dj'a come in' pitite faim…**

**Robert : Adon dji t'va èspliker tièsse di pîpe… enfin… Lalande, i n'a treùs fêye rin à magnî !**

**Eugène : Ah bon… ah bon** *(I s'live, Robert l'y s'tind si paltot)*

**Robert : Ti paltot ???**

**Eugène : Nèni, dji vôreùs bin m'laver lès mins ! Mins ni t' tracasse nin come çoulà… Ti n' va nin mète lès ptits plats d'vins lès grands por mi !!! A l'wâde di Diu èt pwis c'èst tot ! Houte bin, c'èst l'intinchon qui conte èt dji so fwèrt… fwèrt contint di vost' invitâchon… Wice qui c'èst po s'laver lès mins ?**

**Robert : Tot là** *(I l'y mostèr' li pwète dè Sâle di bagne)*

**Eugène : Ti va v'ni avou mi, po qui on pôye djâspiner èssonles… Aléz… Ni v' tracasséz nin, Solange, dji r'vins tot dreùt !** *(I sortèt tos lès deùs è l'sâle di bagne)*

**Solange :** *(Èlle si live, prind on vâse qu'èlle tape à l'tère po l'sipiyîe)* **Là !!!**

**Robert :** *(Rivint surpris)* **Solange qui s'passe-ti ?**

**Solange : Rin… Dj'aveùs mèsâhe di m'calmé…**

**Robert : Dji v'comprinds… Mins…**

**Solange : Qui fèt-on ?... On l'towe ?**

**Robert : Oh awè… Dj'inm'reùs bin… Dj'a dèdjà sayî èstant djône, mins dji n'i a nin parvinou… Dè treùzinme astèdje èt i l'èst co todis là ! c'èst djins là ont st'in' tchance di…**

**Voix de Eugène : Ti n'a nin d'l'êwe tchôde ?... Aie… Ça va… Dji l'a trové…**

**Solange : Dj'èspère bin qui n'va nin prinde on bagne asteùr !!!**

**Robert : Dji l'èspère ossu…**

**Eugène :** *(Rintrant)* **Èscuséz-m' di s'aband'ner come çoulà chére madame !**

**Solange : Dji s'è prêye… Fiséz, fiséz…**

**Eugène :** *(I louke li tâve)* **Pardon…** *(I sint lès fleùrs qui sont so l'tâve)* **Beûk…** *(A Robert)* **Dis donc… Ça n'ti freùs rin dè bodjî lès fleurs dè l'tâve… C'èst pac'qui dj'inme bin dè vèyî çou qu'dji magne !**

**Solange : Vos sopréz sins mi, mècheùs, dji n'a nin fwèrt faim…**

**Eugène : Oh!... Vos èstéz malâde ?**

**Solange : Awè… dj'a on mâ d'tièsse… Ça va sûr'mint passer !**

**Eugène : Oh!... c'èst damadje ça… c'èst bièsse… Wice mi mètte djus ?**

**Robert : Hin ???**

**Eugène : Wice mi mètte djus ?**

**Robert : Ti t'mètte là ou là… Wice qui ti vou pac'qui mi non pus dji n'a nin faim !**

**Eugène : Çi n'èst nin vrêye… Twè ossu ?**

**Robert : C'èst pac'qui dj'a come in' saqwè qui m' prind là** *(Mostrant s'vinte)* **èt qui m'rimonte disqu'a là** *(Mostrant deùs boules â gazî)***Adon dj'inme mî di n'nin m'fwèrçî…**

**Eugène : Houtéz, on p'tit bokèt en vitèsse èt… èt… Qui magn' t-on ?**

**Robert : I n'a dè polèt !**

**Eugène : Fwèrt bin !**

**Robert : Freùd !**

**Eugène : Ah!... Ti n'pôreùs nin m'èl ristchâfer on pô… por mi ?**

**Robert : Nèni !**

**Eugène : Bon… T'as rêzon… In' pitite patte di polèt freude… alléz !**

**Robert : Dji t'l'apwète !** *(I sôrtêye dè l'couhène)*

**Eugène : Mèrci… T'ès djinti…** *(A Solange)* **Vos v'divrî coukî madame… Vos v'divrî coukî, vos sèrîz bêcôp mî !**

**Solange : Oh vos savéz li mâ d'tièsse assiowe ou coukêye, c'èst pîr on pareil…**

**Eugène : C'èst qwand minme mî coukêye… Tinéz vinéz v'coukî chàl… dji v'tinrèt k'pagnêye…** *(Èlle si coûke è canapé)* **Si dji m'atindéz-v' a passer in' swèrêye ossu djoyeùse oûye â matin !**

**Solange : On a dè côp dès tèribes surprises è l'vêye !**

**Eugène : Èdon…** *(Robert intère avou l'polet)* **Ah! Li polèt !!!**

**Robert : On moumint, dj' è l'discôpe…**

**Eugène : Bin…** *(Robert risème on grand coutê avou dès grands djèstes, Eugène si mète so l'costé di sogne. Après on moumint i plante li coutê è polet)* **Mins ti n'y arivrèt nin come çoulà… Ratind, dji t'va mostrer…**

**Robert : Dji n'sé nin discôper on polèt, mi ?**

**Eugène : Dji n'a nin dis çoulà, mins nin come ti t'y prind là on veut bin qui ti n'sé nin discôper on polèt ! Mi çou qui dj'inme li mî, c'èst l'blanc ! Come po lès feumes qui riv'nèt di vacances, c'èst l'blanc l'mèyeù… Ah ah ah…**

**Robert : Ça c'èst trop fwèrt !!!**

**Eugène : Houte bin, dj'a bêcôp d'admirâchon por twè, dji rik'nohe qui po toumer lès feumes t'ès m'mêsse, mins là… on veut bin qui ti n'sé nin discôper on polèt !**

**Robert : Ti veus… Dispôye qui t'ès arivé, dji so énèrvé… dji n' sé nin poqwè !!!** *(I k'mince à massacrer li polet)*

**Eugène : Si ti continowe come ça… I va ataquer à brère… li polèt !!!**

**Robert :** *(Dissu on grand côp di coutê)* **Iiiaaaha !!! Ça va sônner… Dj'a idêye dè vèyîs dè song !!!**

**Eugène :** *(Loukant li polet)* **Lu ènn'a pu todis ! C'èst-st'on massake !!!**

**Robert :** *(Â poulet)* **On va vèyî lisqu'él di nos deùs wâgn'rè !!!**

**Eugène : C'èst twè… Divin quél ètat qui l'èst… Oh !**

**Robert :** *(I l'embroche li polet â bout di s'coutê èt li mète disos li né d'Eugène)* **Ah ! Ni m'énèrvêye nin hin ! T'è l'vou magnî ciss' pôve bièsse… Èt bin t'è l'magn'rèt… Minme avou on cwî si i fâ, mins t' è l'magn'rèt…**

**Eugène : Mins c'èst dè l' purêye di polèt qui ti m'vous fé magnî ?** *(Robert mète li coutê avou l'polet âtou)* **Èt bin volà… Ni t'énèrvêye nin come çoulà… M'enfin poqwè ti t'énèrvêye ?** *(I prind li coutê, l'achète èt li polet)* **Vinéz vèyîz madame, dji v'va aprinde à discôper on polèt. Ça pôreut chèrvî… on djou ! Louke Robert… li pougnèt disloyî… vos piker voss' coutè là… vos vèyéz ça va tot seù… loukîz ! C'èst on djeu d'èfant…**

**Solange : Robert wice sont-èlles lès aspirines ?** *(Robert lî mostère li couhène)*

**Eugène : C'èst on tièstou hin… I n'a nin di honte a nin savu discôper on polèt** *(Robert et Solange sortèt è l'couhène)* **Bon… Dji m'va r'mète à l'tâve ! I n'a nin candjî, i l'èst todis ossu tièstou…**

**Robert :** *(Rivint dè l'couhène èt vint s'assîr en face d' Eugène à l'tâve)* **Houte bin valèt…**

**Eugène :** *(Li coupant)* **Ti n'âreùt nin on pô d'sé ?**

**Robert : Pardon ???**

**Eugène : On pô d'sé… Pac'qui c'èst on pô fade li polèt sins sé… D'âbitude à Brusséle dj'è l'magne avou dè sé, dès côrnichons dè l'mayonèse èt dès fritches… Ti n'âreùs nin on pô di mayonèse ? Ti n'mi freùs nin vite in' pitite mayonèse ???** *(Vèyant qui Robert mêstrih' sès niers)* **Nèni… ti n'mi freùs nin… Èt bin… volà ti va m'cwèri on pô d'sé èt on 'nnè djâse pus… Dji magn'rèt dè polèt â sé, ça m'candjrèt on pô !!! Alléz… avou dè sé… dji so contint !***(Robert va cwèri dè sé è l'couhène)* **C'èst vrêye tot contes fèt… I n'a nin dès côrnichons, i n'a nin dè l'mayonèse èt pwis c'èst tot…**

**Solange :** *(Vinant dè l'couhène)* **Qui vout-i asteùr ?**

**Robert : Dè sé !** *(I mousse è l'couhène)*

**Solange : Poqwè nin ? Tant qu'on s'y èst…**

**Eugène : Dj'èspère bin qui cist' aspirine va v' fé li pus grand bin !**

**Solange : Dj'èl sohète ossu… Mins dj'ènnè dote…**

**Eugène : Mins nèni, vos aléz vèyîz…** *(Robert rivint avou in' grosse sârlète èt mète bêcôp di sé so l'polet è l'achète d'à Eugène qui récupérèye çou qui pou d'vin sès mins èt li tape po d'zeùr si spale)* **Mèrci.. mèrci… ça sufih'… c'èst mutwè asséz… stop…** *(Robert arète dè mète dè sé)* **Ça fèt dè bin qwand ça s'arèstêye… Voss' polèt èst dèlicieûs madame !**

**Solange : Tant mî vâ…**

**Eugène : Mins i done seù…***(On timps)* **I done seù…** *(Brêyant pus fwèrt)* **I done seù…**

**Robert : Oh ! Pardon, dji n'y tuzéz-v' nin** *(I prind li botèye di vin)*

**Eugène : Çi n'èst rin… On n'pou nin tuzer à tot…** *(Robert vude li vin)* **Li bouchon…**

**Robert : Li bouchon ?**

**Eugène : I fâ bodjî li bouchon po vudî…**

**Robert : Awè… C'èst vrêye…** *(I va è l'couhène avou l'botèye)*

**Eugène : Sacré Robert… I m'a l'êr on pô nâhî po l'moumint… nèni ?**

**Solange : C'èst possibe…**

**Eugène : I l'oûveûre trop…**

**Solange : Mutwè bin…**

**Eugène : Dj'ènnè so sûr ! Qui voléz-v', c'èst come çoulà asteùr… Todis puss', li rend'mint ! On d'vins come dès robots ! Ça fèt sogne !**

**Robert :** *(Rivint dè l'couhène avou l'botèye disbouchêye qui heût sins loukî)* **Volà !!!**

**Eugène : N'èl rimôwe nin insi… Ça deùt si transporté avou rèspèt… Oh ! Bin dihéz don… Dè chevrè Chambertin… D'ine bone ânêye èco… On n's'y pègne nin avou on clâ chàl… Bravo !** *(I s'chève si vin)* **C'èst come çoulà tos lès djous ???**

**Robert : Nèni… Eùreùs'mint !**

**Eugène : Dji m'dihéz-v' ossu… I fâreùt èss' foû rîtche… hin ?** *(Il gostêye li vin)* **Si t'as d'qwè fé… Dji n'veus nin poqwè ti t'ènnè pass'reù ! Ti n'm'as nin dit çou qu'ti fé-v' è l'vêye ?**

**Robert : Li publicité !**

**Eugène : Ti vind dè vint qwè ?**

**Robert : Kimint ?**

**Eugène : Ti vinds dè vint !**

**Robert : Si ti vous…**

**Eugène : C'èst incréâbe çoulà… On alowe dès censes po fé ach'téz dès afères â djins adon qui n'on nin mèsâhe ! Ti comprind çoulà twè ?... Bin sûr qui ti comprind, pusqui c'èst t'mèstî… Qui dji so bièsse… Ah! Dji tûze… Si on djou vos v'néz à Bruséle, passéz po l'mohone… Sins fâtes ??? Ni m'lê nin n'aller sins t' lêyî mi adrèsse**

**Robert : A l'prumîre ocâzion …**

**Eugène : Avou t'feume… naturél'mint…**

**Solange : Trop inmâbe…**

**Eugène : Oh !!!... Vos savéz çou qui m'freùs plêzîr… Di nos d'néz radjou turtos èssonles… avou Justinien !!! Çi n'èst nin in' bone idêye ça ?**

**Robert : Awè… Awè, formidâbe… ça on l'pou dîre…**

**Eugène : Qui nos nos plêrîz bin turtos rassonlés…**

**Solange :** *(Moquante)* **Quél bèle idêye…**

**Eugène : Vos savéz… Dj'a tofèr situ po lès rapoulèdjes avou lès camarâdes ! Dji n'a mâye avu di feume,** *(Mostrant Robert)* **pasqui i l'èst todis passé d'vant mi po m'lès prindes… Mins adon lès camarâdes ça on n'pou nin m'èl-z-è prinde !**

**Robert :** *(Sins douceùr avout l'polet)* **Ti vous co on pô polèt ?**

**Eugène : Nèni li polèt dj'ènnè vous pu, mins dji va r'prinde dè vin !**

**Robert : Ti n'vous pu dè polèt !!!**

**Eugène : Nèni pasqui dj'èl trouve on pô sètch' li polèt !**

**Solange : Ah bin mèrci…**

**Eugène : C'èst çou qu'dj'a r'sintous, çi n'èst nin on r'proche… Dji n'mi pèrmètreùs nin… Mins si vos voléz on p'tit conseil bin da meune, dji v'conseil li polèt tchôd freùd à l'modèrne…**

**Solange : Ah !!!**

**Eugène : C'èst délicieûs… Dj' èl couhène mi-minme fwèrt bin !**

**Solange : Vos fé l' couhène â dizeùr dè martchî ?**

**Eugène : Qui voléz-v'… Qwand on èst célibatère… Lès films rapwèrtèt dès cense, mins i n'font nin l'couhène… Ah ah ah…Si on vous magnî in' saqwè… È l'fâ fé lu minme !**

**Solange : Èt c'èst kimint li tchôd freùd à l'moderne ?**

**Eugène : Ah !... Dj'ènn' èsteut sûr qui ça v's intèrèss'reùt…Dji rawârdéz-v' qui vos m'èl dimandîz… goûrmande hin ? Adon volà… Voss' polèt èstant bin tchôd, bin cût, vos l'discôpéz to dreùt çou qui èspètch'rèt Robert di s'bate avou l' bièsse divan lès invités… Adon vos ri-sètchîz lès ohès dès pattes…**

**Solange : Dji lès r'sètches don côp ?**

**Eugène : Awè… I fâ i aller carémint… N'âyîz nol sogne ! Èt çi n'èst qu'a s'moumint là qui vos tchôd-freùter !**

**Solange : Ah ! Dji tchôd-freùd…**

**Eugène : Vos tchôd-freùter lès bokèts avou in' blanke sâce èt avou d'èll' djalêye…**

**Solange : Li blanke sâce normâle ?**

**Eugène : Normâle ou suprème, c'èst come vos l'sintéz…**

**Solange : Est-c' qui dj'èll' deùt passer à l'mousseline ?**

**Eugène : Naturél'mint, quél kestion… Vos l'passéz à l'mousseline ! Èt vos l'vaner so l'timps qu'èll' rifreùdihe… Vos vèyéz ? Après çoulà mi dji mètte co deùs ou treùs cwî di crème bin s'pèce po l'i d'ner on goss' sins pareil ! Dji prinds on plat wice qui dji mètte d'èll' crâhe, dj'î mètte lès bokèts di polèt, dji vude li sâce dissu èt dji mète co dès p'tites rondèlles di truffe tot â tout… Vos veùréz c'èst délicieûs !!!**

**Solange : Mins c'èst très surprindant…**

**Robert :** *(Si lèvant, i n'a asséz di ciss' conversâchon)* **Bon, Eugène !!!**

**Eugène :** *(A Solange)* **Èt lès pîds pourcès panés… Vos k'nohéz ?**

**Robert :** *(I bouhe avou s'pîd po s'fé ètinde)* **Eugène !!!** *(I s'a fèt mâ à s'pîd)* **Aïe ! Mâssî solés !!!**

**Eugène :** *(Loukant Robert qu'a dè mâ)***I s'a fèt mâ s'pîd l'pourcè…** *(A Solange)* **Èt lès crèpes â oûs d'âwe !!! Dji so sûr qui vos alléz adorer ! Vos prindéz treùs cwîs di farène, on pô d'sé, vos mahîz avou dè lèçè vos ajoutéz deùs gros oûs d'âwe, djane èt blanc, vos batéz l'tot èssonles èt vos l' fé cure divins in' grande pêlète… A s'ralètchî lès deùs !**

**Robert :** *(A Eugène po sayî dè l'côper)* **Ti vous in' banane ?** *(Lî mostrant on banstê plin di frutèdjes)*

**Eugène : Nèni ! Dji n'prindrèt nin di dèssèrt… ! Dji prindrèt pus vite on pô d'froumadje…!**

**Robert : I n'a nin dè froumadje !**

**Eugène : Èt bin adon… Dji va prinde on p'tit dèssèrt pusqui dji veus qui ça t'freùt plêzîr ! Dji va prinde … euh… Ti n'a nin in' pome ? Ine gueûye di mouton tins…**

**Robert : I n'a nin d'pome !**

**Eugène : T'as bin in' gueûye di mouton…**

**Robert : Qwè ???**

**Eugène : In' pitite pome…È t'couhène… hin ? Ti va trover ine pome po t' bon camarâde Eugène… hin ? Pasqui li banane c'èst st-on pô pèsant por mi !** *(Robert sôrtêye è l'couhène)* **Vos n'avéz vrèy'mint nin faim chér' madame ?**

**Solange : Adon là… Mon qui mâye…**

**Eugène : Oh! C'èst damadje dè lèyîz on si bon soper !**

**Solange : Dji v' frèt on p'tit pistolèt po d'min â matin !**

**Eugène : Oh ! Come c'èst djinti, dji n'vôreùs nin abûzer…**

**Robert :** *(Sôrtêye dè l'couhène)* **Atinchon…** *(I lance li poume)* **Hop…**

**Eugène : Mèrci… T'ès vrèy'mint djinti… Qui s'a fèt dè bin dè trover in' mohone wice qu'on v'riçu lès brèsses â lâdjes…** *(Robert dihale lès hièles sin gos')***Qwand vos vinréz è m'mohone à Brusséle, dji sây'rèt di v'rinde li pareil ! Dji v'frèt dès caracoles, dès matches avou dès ognons… hin ? Mins i fârèt èsse lâdje è l'idêye, ca çi n' sèrèt nin come chàl…** *(Solange dihale ossu)***Çi sèrèt mon plêhant… Awè ad'lé on célibatère c'èst todis pu dismètou, pu pèsant !!! So l'swèrêye todis pasqui dè l'djoûrnêye dji n' mi rind nin compte pasqui dj'a mi ovrèdje èt tos çoulà... Mins dè l'swèrêye èt l' dimègne… Ah ça li dimègne….. Dji so sûr qui t'as idêye di m'dimander çou qui dji fèt li dimègne !**

**Robert : Ah awè… dji broule dè savu… si ti saveùs…**

**Eugène : Eh bin ni t' djîne nin dimande m'èl…**

**Robert : Bon, qui fèss' li dimègne ?**

**Eugène :** *(To brèyant)* **Rin ! Ah ah ah ah !! Ça t' èl côpe hin ça ?**

**Robert : Oh la la la !!!**

**Eugène : Kimint, ça n'ti côpe nin l'huflèt ?**

**Robert : Oh siya hin twè !!**

**Eugène : Bon bin èl fâ dîre… Poqwè ti n' m' èl dit nin ? Mins dit-l'… dit-l' bon Diu d'bwè !**

**Robert : Dji t'èl va dîre… Dj'a l'huflèt côpé par twè… vola !**

**Eugène : Dji m'atindéz-v' à çoulà … Dji m'î atindéz-v'… Qui n'ome ossu spitant plin di santé come mi poye dimoré on djou sin rin fé… C'èst èwarant nèni ? Mins ti sé poqwè ? On djou, dji m'a dis, mins dit donc Lalande,** *(A Solange)* **Lalande c'èst mi.**

**Solange : Dj'inme co mî tièsse di pîpe !!!**

**Eugène : Lalande si ti continowe à s'cadance là, ti va t'crèver !!! I t'fâ r'pwèser… Èt dj'a décidé di n'pu rin fé li dimègne… mins rin hin ! I n'a dès djins qui font dè l' pinteùre, dè bricolage etc… Mi rin… rin di rin… Di timps in timps dji va à l'pèhe…** *(A Robert)* **Oh twè, ti deùs inmer l'pèhe…**

**Robert : Nèni !**

**Eugène : Mins siya, ti vinrèt avou mi… Ti veùrèt çou qui c'èst dè n'rin fé so l'timps qu'on pèhe…***(Solange si lîve d'on côp po z-aller è l'sale di bagne avou s'min so s'boke)*

**Robert : Solange !!!***(Robert su Solange disqu'a l'pwète)*

**Eugène : Qu'a-t-èll' ti feume?**

**Robert : Solange !!!** *(A Eugène)* **Çou qu'èll' a ?... Rin c'èst lès nièrs, èll' èst on pô nièrveùse po l'moumint … Adon èll' fâ èscuser…**

**Eugène : Èll' n'èst nin è ceinte quék'fèyes ?**

**Robert :** *(Sins si rinde compte)* **Mins nèni, dji n'l'a nin minme…** *(Riv'nant so tère)* **Nèni, c'èst lès nièrs !**

**Eugène : Mins c'èst dandj'reùs lès nièrs, i n'fâ nin rire avou çoulà !!! I fâ alléz vèyî on docteùr pasqui lès nièrs c'èst sérieux !**

**Robert :** *(Robert rivint to près d'Eugène)* **Dis donc Eugène, t'ès binâhe di t'sopé ?**

**Eugène : Euh… Fwèrt contint… Fwèrt… Fwèrt pôve come sopé, mins fwèrt contint… Fwèrt lèdjîre ossu, mins çoulà rispwèse on pô l'bedène… Ça fèt dè bin di timps in timps di n'nin s'tchèrdjî !**

**Robert : T'as s'tu contint di m'rivêyî ?**

**Eugène : Mins kimint ènnè pous doter ? Sovint à Brussèle dji d'héz-v' , I fâ qui dji vâye surprinde çi brâve Robert !**

**Robert : Fôrmidâbe, ti n'as pu mèsâhe di rin ?**

**Eugène : Rin , to va bin !**

**Robert :** *(Minant Eugène po l'brèss')* **Adon, on n'èva…**

**Eugène : On p'tit cigâre mutwè ?** *(Robert prind on p'tit cigâre è l'bwète so l'tâve dè sâlon)(Eugène to vèyant li cigâre)* **Qwand dji dis on cigâre, dji djâséz-v' d'on vrêye cigâre nin on bwè d'aloumète… Nèni on cigâre normâl qwè !** *(Robert a pris in' ôte cigâre bêcôp pu gros è l'bwète)* **Ti n'âreùs nin dè feu ?** *(Robert sôrtêye on briquet qui l'alome to tronlant)* **Mins ti tronle !!!**

**Robert : C'èst lès nièrs !!!**

**Eugène : Twè ossu ? I v' fâ sognî tos lès deùs… Dji l'aloum'rèt pu târd mi cigâre !**

**Robert : Tint volà on cendrier po l'vôye, on dit ârvêye èt on n'èva… Alé hop…**

**Eugène :** *(To lêyant toumer è fôteûy)***Èt bin ti veùs, on bon cigâre après on bon sopé divin on bon fôteûy… Ça c'èst fôrmidâbe…**

**Robert : Lalande !!! Tièsse di pîpe !!!**

**Solange :** *(Vinant dè l'sale di bagne)* **Robert… Pusqui moncheù Lalande va sûr'mint passer l'nûte chàl, i sèreùt mutwè préférâbe qui dji …**

**Eugène : Ine munute… Madame, èst-c' qui dji pou v'dîre on mot inte deùs oûyes…**

**Robert : Dji djinne mutwè ?**

**Eugène : Nèni !**

**Robert : Dj'è l'veus bin, dji djinne…**

**Eugène : Nèni, djusse on mot…**

**Solange : Awè dji s'è prêye !** *(Eugène va djâser à l'orèye d'a Solange)* **Ah ! Mon Diu… Mon Diu** *(Solange ramasse sès afères)*

**Robert : Solange… Solange… Qui s'passe-ti ?**

**Solange : Dimandéz l'y…** *(Elle sôrtêye â pus vite suvowe di Robert qui va r'ssèrer l'ouhe)*

**Eugène : Ét bin, volà in' bon' afère di fête…Ah ah ah !!! Oh oh oh!!!**

**Robert :** *(Rinteùre)* **Asteùr, ti m'va dîre çou qu'ti l'y a tchoukî è l'orèye po l'fé fric'ter èvôye come çoulà !**

**Eugène : Dji l'y a dis "Justinien èst rintré è s'mohone"**

**Robert : Qwè ?... Ti d'vin sot ?**

**Eugène : Seùh' trinquil… Dj'a tote mi tièsse !**

**Robert : Justinien n'èst nin èvôye ?**

**Eugène : Nèni ! Nos èstant rintréz tos lès deùs èssonles dè Guillemins…**

**Robert : Ah!... Dji veùs…**

**Eugène : Justinien si dotéz-v' qui n'aveùt in' saqwè inte si feume èt twè ! Dji l'a rèscontré par hazârd à l'gâre… I l'èsteùt to pèneù… I m'a raconté tot… I saveut qui avou twè è l'coûsse, i n'aveut nol' tchance… Ét si feume i l'y tint… Pasqu'i ènn'a qu'eune… Ét qui l'inme… Adon dji l'y a consi dè rintrer ad'lé lu èt di m'lêyî fé**

**Robert : Dji comprinds, dji comprinds… Mins adon, ça a chèrvi à qwè tote ciss' comédêye ?**

**Eugène : Ça a chèrvi à m' diner li djôye, po onk côp, di t'ènnè haper eune mi ossu… Eune seùle…**

**Robert : Qwè ? Saligot….**

**Eugène : Èt nin por mi… nin por mi…. ah ah ah, po m'satisfâction pèrsonél** *(I prind li tèlèfone èt fèt on numèro)*

**Robert : Qu'èst-ce qui ti fèt co là ?**

**Eugène : Ratind ti va vêyî…**

**Robert : Nèni… Tièsse di… Lalande…**

**Eugène : Mins ratind…**

**Robert : Lalande… nèni…**

**Eugène : Hoûte qui dji t'dis…**

**Robert : Nèni !!!**

**Eugène : Allo… Justinien ?... C'èst Lalande…. Kimint ça qui ?... Tièsse di pîpe… C'èst fêt, michon accomplie… Dji dis michon accomplie…. Nèni… Èlle n'èsteùt nin ad'lé lu… Nèni… M'enfin kimint sèreùt-èlle si crapôde, pusqu'èlle n'èsteùt nin là… Oh çi n'èst rin… Mins nèni, dji n'sé nin mi…. Èll' a mutwè pièrdou on pô di timps ad'lé in' camarâde ou l'ôte… Qui sé-dj' mi ?... Èlle ti creùs so l'trin adon èlle ârèt prit s'timps po rintrer… Justinien, dji so sûr qu'èlle va rintrer d'eune munute à l'ôte… Mins nèni, çi n'èst rin, … c'èst çoulà à onk di cès djous à Brussèle… â r'vêye…***(I racrotche li tèlèfone èt louke Robert to pèneù)* **Ni fêt nin ciss' tièsse là ! Nin twè… Eune di pièrdowe 25 di r'trovêye…Ah ah ah** *(I va cwèri si paltot)* **Dj'a passé on bon moumint là… Ti m'ènnè vous nin to d'minme ? Alléz… Çou qui s'a passé d'vant n'a pus nole importance !!! Ah ah ah !!! Bon bin asteùr dji m'va st'alléz sopé mi…***(I sôrtêye, Robert va sèrrer l'ouhe.)*

**Robert :** *(To rintrant)* **Oh li saligot… li salot** *(I prinds li tèlèfone, fèt on numéro)* **Allo… c'èst vos Monique ?... Qu'èst-ce qui vos fiséz po l'moumint ?**

**Ridô**

**Deûzînme ake.**

*Au levé du rideau, on entend une musique douce.Robert sort de la cuisine en*

 *essuyant un verre.*

**Robert : Dji n'inme nin dè fé lès hièles ! Surtout lès hièles di tièsse di pîpe… euh… Lalande… Ça n'mi fêt nin rire du tout…***(I l'arèstèye li musike)* **C'èst l'êr d'a Monique…***(I s'assî è divan)* **Çou qui n'a di bin avou Monique, c'èst qui qwand on l'houke, èlle raplike… Volà sih'ans qui ça deûr…Çou qui n'a di formidâbe avou lêye, c'èst qui dji pou wârder mès pantoufes…** *(On sonne à l'pwète)* **Ah ! Vol'là… C'èst m'Monique…**

**Monique :** *(Inteùre suvowe di Robert)* **Bone nûte Robert !**

**Robert : Vos-v' là…**

**Monique : Naturél'mint qui c'èst mi ! Vos ratindî in' saquî d'ôte ?**

**Robert : Ni d'héz nin dès bièstrêyes…**

**Monique : Ha là dji v'ritrouve… Adon moncheù a dès r'mwères ?**

**Robert : Awè !!!**

**Monique : Portant li dièrinne fêye qui nos avons rompous…**

**Robert : Awè,… Djèsteùs fou d'mi…**

**Monique : Dji veùs qui vos y avéz tûzé…**

**Robert : Adon dji v'va èspliker…**

**Monique : Nèni, nèni… Dj'a fwèrt bin compris ! Vos l'avéz dit, c'èsteùt dès paroles di sot !**

**Robert : Volà !!!**

**Monique : Vos avéz brognî treùs djous…**

**Robert : Po n'nin piède li face…**

**Monique : Ét vos v's avéz d'mandéz kimint fé po v'racopler avou mi ?**

**Robert : Djustumint…**

**Monique : Adon vos avéz avu l'idêye di ci sopé ?**

**Robert : Awè, sognî li stoumac èt vos wâgn'réz li coûr**

**Monique : Qwè ???**

**Robert : Rin… rin… C'èst on spot chinwè…** *(Tot l'y mostrant li fauteuil)* **Achiyéz-v'…**

**Monique : Nèni, vinéz so l'canapé… là !!!** *(Èll' s'assî è canapé)*

**Robert : Dj'ariv'… dj'ariv….** *( I s'assî è fôteûy)*

**Monique : Ét nos volà tos lès deùs, come d'avance…**

**Robert : Ét… awè…**

**Monique : Vos savéz qui dj'èsteùs sûr qu'on s' riveûreût… voss' côp d'tèlèfone, dj'è l'ratindéz-v'… Dji n'a nin bodjî di m'mohone pendant treùs djous…**

**Robert : Si vos voléz on vère di porto, chèrvéz-v'…**

**Monique : Nèni, nèni, nèni, dj'inm'reùs mî dè magnî on p'tit bokèt… Qu'avéz ???**

**Robert : Dè polèt !!!**

**Monique : Oh !!!**

**Robert : Dè polèt diflim'té…**

**Monique : Ah bon !!!**

**Robert : Dè crâs feûte ossu…**

**Monique : Ah chwètt' dè crâs feûte… Mins vos n'avéz nin mètou li tâve ?**

**Robert : Wice aveù-dj' li tièsse !** *(I s'lèv' èt va mètte li musike)*

**Monique : Adon vos come mèsse di l'ôrganisâchon… Pardon !!! Eùreùs'mint qui dji so là !** *(Li musik atake)***Oh c'èst m'bokèt !!! Oh c'èst djinti çoulà… Vinéz dansé !**

**Robert : Dj'arriv' dj'arriv'… Nin mèsâh' di s'prèsser…** *(I dansèt)*

**Monique : Dji so st'eùreùse mi "Doudou" !**

**Robert : Oh Monique !!!**

**Monique : Fwèrt eùreùse !!!** *(I s'allaient s'rabrèssî qwand Robert s'arèstêye brusquemint dè danser)*

**Robert : Hin ???**

**Monique : Qui n'a-ti ?**

**Robert : On a soné ???**

**Monique : Nèni !**

**Robert : On n'a nin soné ?**

**Monique : Mins vos sondjî ! Qwand vos âréz magnî, ça irèt mî ! Dji m'ènn'ocupe to fî dreùt…** *(Èll' prind li botèye è lès vères po*

 *z-aller vè l'couhène. Èlle veut li platê di frutèdjes)* **Tins, vos n'avéz nin dès pomes ?***(Èll' sôrtêye è l' couhène)*

**Robert : Qwè ?**

**Monique : Dji v'dimande si vos n'avéz nin dès pomes ?**

**Robert :** *(To s'mâvlant)* **Nèni, dj'a dès bananes, dès oranjes, dès peùres, mins nin dès pomes…**

**Monique : Ni v'm'âvléz nin po çoulà… Vos èstéz drole ouye à l'nûte… Vos frîs mî dè mètte lès achètes tinéz là, çoulà v'rindrèt pus tinrûle.**

**Robert : Si vos voléz…***(I prinds deùx achètes)*

**Monique :** *(Tot s'intrant è l'couhène)* **Tin… Dj'a rèscontré Solange, èlle vi r'mètte si bondjou !**

**Robert :***(I s'pèye lès deùs achètes)* **Ah ! Awè…**

**Monique :** *(Rivint dè l'couhène avou 2 achètes)* **Dji contéz-v' qui vos èstîz dès grands camarâdes mi avou Solange ?**

**Robert : Camarâde, camarâde, i n'fâ nin èxagérer…**

**Monique : I parèt qui Justinien èst-st èvôye è voyèdje ! Todis so tchamps so vôye çilà ! Eùreùs'mint qui l'a in' feume so mèseùre !**

**Robert : Ça vous dîre ???**

**Monique : Qui l'a dè l'tchance dè nin co èsse cocu ! Rimarquéz qui çi côp chàl, èll' ènn'a vrèy'mint sô ! Èll' m'a minme dit qui si Justinien ni s'ocupé-v' nin di lêye, èlle alléz-v' li tromper !!!**

**Robert : Vrey'mint ? Èt èllè a dit avou quî ?**

**Monique : Bin nèni ! D'abôrd èllè s'ènnè foute…**

**Robert : Ah bon !!!**

**Monique : I m'sonle qui dji l'ètinds co. Li prochain côp qui dj'ènn'ârèt m'sô d'èsse tote seùle è l'mohone, dji m'lance… Avou li prûmi ènocint !!!**

**Robert : Èll' a dit çoulà ???**

**Monique : Awè ! Mins to conmpte fèt, c'èst mutwè vos qu'èlle tchûzi'rè…**

**Robert : Mi ? Poqwè mi ?**

**Monique : Poqwè nin ? Vos èstéz li mèyeù camarâde di Justinien… adon…**

**Robert : Houtéz Monique, çi n'èst mutwè nin l'moumint dè djâser di tos çoulà !**

**Monique : Moncheù a sès nièrs ?**

**Robert : Awè !**

**Monique : Çoulà nos promète in' nûte agitêye…**

**Robert : Oh ! Monique…**

**Monique : Rabrèssî-m'…**

**Robert : Awè Monique…***(I s'rihètche d'on côp)* **Hin ???**

**Monique : Qwè ?**

**Robert : On a sonné là ?**

**Monique : Nèni !**

**Robert : On n'a nin sonné ?**

**Monique : Mins nèni !**

**Robert : Bon, adon on s'rabrèsse ?**

**Monique : Awè !** *(On sonne à l'pwète)*

**Robert :** **Èt volà… c'èst chaque côp li minme afère !**

**Monique : Kimint ???**

**Robert : Rin… Rin…**

**Monique : Houtéz, dishaléz-v' di çi visiteù, mi dji va è l'couhène !** *(Èll' mousse è l'couhène)*

**Robert :** *(To z-allant drovi)* **Mins qwand va ti mi foute li pâye çilà ?**

**Solange :** *(To z-intrant)* **Bon' nûte Robert ! Vos n'mi ratindîz pu ?**

**Robert : Nèni ! Ça dji deùs bin avower qui dji n'atindéz-v' nin à…**

**Solange : Dji veus qui vos avéz rimètou lès achètes è plèce…**

**Robert : Ah awè ! C'èst po passer l'timps ! Dji l'aveùs rimètou po m'amuser è asteùr dji m'aprustéz-v' à l'bodjî…**

**Solange : C'èst st-on passe timps come in' ôte !**

**Robert : Èdon ? Vos avéz rouvî in' saqwè ?**

**Solange : Nèni, dj'a tuzé… Vos m'avéz bin dit qui Lalande aveùt téléfoné à Justinien po dîre qui dji n'èsteùs nin chàl ?**

**Robert : Awè !!!**

**Solange : Parfèt !!! Insi nos èstant trinquil po tote li swèrêye !***(Robert lèt toumer in' saqwè)* **C'èst drole, ça n'a nin l'êr di v'fé plaîsîr ?**

**Robert : Siya, siya… Mins qu'avéz-v' racontéz à Justinien ?**

**Monique : Rin…**

**Robert : Kimint rin ???**

**Solange : Po l'bon' rèzon qui dji n'so nin rintrêye !**

**Robert : Vos n'èstéz nin rintrêye ?**

**Solange : Avowéz to d'minme qui dj'a dreùt à in' pitite rivindje mi ossu !!! Volà on moncheù qui m'èspionne, qui fèt lès kwances dè n'aller… Èt vos vôrîz qui dji l'i pardone ossu âhêye'mint ?**

**Robert : Mins kimint l'i èsplik'réz-v' ?**

**Monique : Mins dji n'ârèt rin à l'y èspliker ! Après tot, lu èst nôrmal'mint è voyèdje è mi dji n'deùs normal'mint nin savu qui n'èst nin èvôye ! Dji l'i dirèt to simplumint qui dj'a passé l'nûte adlé in' camarâde ou l'ôte !**

**Robert : Nèni mins i va s'tracasser… i va tèlèfoner…**

**Solange : Èt bin… Qui tèlèfone… Ça l'y frèt lès pîs… Si dji rinteùr, c'èst lu qui sèrèt l'pu mâ mètou… Kimint frèt-ti po z-èspliker si fâ dèpârt ?**

**Robert : Vos avéz rêzon !**

**Solange : Di A disqu'a Z ! Robert dji so d'a vos disqu'a d'min â matin !**

**Robert : A mi !!!**

**Solange : D'abôrs si i n'a bin in' endrwèt wice qui n' vinrèt nin m'kwèri, c'èst bin chàl. Pusqui Lalande à tot fèt po çoulà !**

**Robert : Vos èstéz déchènêye ?**

**Solange : Nèni, dji so décidêye ! Justinien mérite in' lèsson, i l'ârèt !!! Robert nos atakans !!!***(Èll' si coûke sor lu è canapé)*

**Robert : Houtéz… Asteùr… là tos dreùt ?**

**Solange : Li pus timpe sèrèt l'mî… Alléz prindéz-m' divins vos brèsses…**

**Robert : Qui dji…. Nèni… nèni…***(I s'rassîs è canapé)*

**Solange : Bin awè… Vos èstîz pus tchôd i n'a in' eùre di tchàl ! Alléz…** *(Èlle si r'couke sor lu)*

**Robert : Nèni… houtéz-m' Solange…***(I s'rilive)* **dj'a bin tuzé, èt dji m'dis qui çi n'èst nin bin çou qui nos allans fé !!!**

**Solange : Mins siya, çi sèrèt fwèrt bin !***(Èll' ripotche dissu)*

**Robert : Nèni Solange… houtéz-m'… Çi n'èst nin bin… Houtéz, come camarâde d'a Justinien dji m'dimande si…**

**Solange : Vos v' dimandéz qwè ?**

**Robert : Dji m'dimande si dj'a li dreùt di…**

**Solange : Robert !!! Vos v'foutéz d'mi ?**

**Robert : Mins nin du tout Solange !!!**

**Solange : Après vos avances to-t-asteùr ?**

**Robert : Oh !… mès avances…**

**Solange : Parfèt'mint vos avances… Li porto, lès fleùrs, li musike, tote ciss' istwère divins lisquél vos m'avéz assètchî…**

**Robert : Dji v'djeùre qui mès idêyes èstîz peùr !**

**Solange : Qwè ???**

**Robert : Dji v'acèrtinêye qui vos v's avéz complèt'mint mari so mès bones intinchons to v's invitans chàl…**

**Solange : Mins dji sondje !!!... Dihéz-m' qui dji sondje !!!**

**Robert : Dji v'va dîre çou qui vos alléz fé. Vos alléz rintrer è voss' mohone po rassurer Justinien èt v'coukî avou lu… Pâhul'mint !**

**Solange : Çiss' nûte ? Sûrmint nin… Dèmon nin avou lu !**

**Robert : Mins çi sèreùt portant li mî qui vos âriz à fé…**

**Solange : Oh !!! Vos èstéz… vos èstéz…**

**Robert : Dji so… Dji so… fwèrt nâhi, volà ! Dj'a mâ mès pîs !!! Dj'a mâ tos costé ! Dji vôreùs tél'mint poleùr rimète mès pantoufes…** *(Loukant sès pîds)* **D'abôrd dji lès as… Vos v'rindéz comptes qui dji n'sé pu çou qu'dji dis… Mutwè bin in' ôte côp, mins là…**

**Solange : Kimint in' ôte côp ?**

**Robert : Enfin siya… Pusqui ça a tél'mint l'êr di v'fé plêzîr…**

**Solange : Dji v'divreùs mète mès cinq'clicotes al g….**

**Robert : Awè si ça v'pou êdîz, alléz-i…**

**Solange : Mins torad, vos m'avéz sèréz divins vos brèsses…**

**Robert : Po danser…**

**Solange : Vos morîz d'invèye di m'rabrèssî…**

**Robert : Dji moréz-v'… Dji moréz-v'…**

**Solange : Parfèt'mint…** *(Èll' va vè l'couhène. I l'arèstêye)*

**Robert : Awè, c'èst vrèye dji so d'acwèrd avou vos… dj'aveus idêye di v'rabrèssî !**

**Solange : Ah tos l'minme… Li vrêye, c'èst qui vos avéz tot fèt po m'fé piède li tièsse… Èt si Lalande n'èsteùt nin arrivé…**

**Robert : Awè, mins asteùr tot èst candjî…**

**Solange : Poqwè ?**

**Robert : Vos m'dimandéz poqwè ?**

**Solange : Awè !**

**Robert : Èt bin pasqui Justinien n'èst nin èvôye !**

**Solange : Dji veus çou qu'c'èst, por vos c'èst in' kèsse di kilomète…**

**Robert : Mins awè ! Tot l'sèpant eùreù èt confiyin divin si p'tite feume… à quéques pitites ségondes di nos ôtes… Si i l'èsteùt èvôye là… là, i n'âreùt avu nou problème… Mins asteùr tot l'sèpant è s'tchambe come in' ours è s'gayoule, lès orèyes qui hûlaient, si tièsse qui zûne… Vos v'rindéz compte Solange ?**

**Solange : Robert, vos bourdéz !!!**

**Robert : Djusse on p'tit pô… Divin tos lès cas, mi si camarâde d'èfance, dji n'mi rindrès nin coupâbe d'on djèsse ossu honteûs !!!**

**Solange : Bon… Pusqui vos l'prindéz insi… Nos n'frant rin… Dji prinds l'tchambe, vos prindéz li canapé…***(Èlle va vè l'tchambe)*

**Robert :** *(I rapice Solange)* **Nèni… nèni…nèni…**

**Solange : Kimint, çoulà n'fî va nin ?**

**Robert : Dji contéz-v' qui vos alîz…**

**Solange : N'aller mi ! Ah sûrmint nin… I fâ qui dji m' vindje di mi ome… C'èst st-on chèrvice qui dji v'dimande…**

**Robert : Dji v'acèrtinêye qui…**

**Solange :** *(Èlle brêt)* **Ah, ça suffih' insi Robert !!!**

**Robert :** *(I l'apice Solange divin sès brèsses èt li ramône â mitan dè l'scine)* **Houtéz… Houtéz…Si dji v'rabrèsse là so l'côp, vos m'promètéz dè n'aller ?**

**Solange : Nos veûrans…**

**Robert : Solange !!!**

**Solange : Robert !!!**

**Robert : Hin ?**

**Solange : Qwè ?**

**Robert : On a soné là ?**

**Solange : Nèni, dji n'creùs nin !**

**Robert : On n'a nin soné ?**

**Solange : Nèni !**

**Robert : Rabrèssans nos insi !***(I n'ont nin l'timps di s'rabrèssî, on sone à l'pwète)* **Ah!!!**

**Solange : Mi ome,… c'èst sûrmint lu… Fé in' saqwè… Catchî'm !**

**Robert : Fî catchî, mins wice ?**

**Solange : Oh loûrdô qui v's èstéz… Dji m'va è l'couhène…***(Èlle va vè l'couhène)*

**Robert :***(I rapice Solange)* **Nèni, nin è l'couhène !!!**

**Solange : Poqwè ?**

**Robert : Pasqui è l'couhène on ètinds tot çou qui s'dit chàl èt…** *(I s'rind compte qui Monique qu'èst st'èl couhène deùt avu tot ètindou)*  **OH !!!**

**Solange : Bon, adon dji m'va è l'tchambe !***(Solange mousse è l'tchambe)*

**Robert : C'èst vrêye qu'on ètind tot dè l'couhène… È l'tchambe c'èst bin, pasqui on ètind dèdjà bècôp mon…**

**Monique :** *(Vinant fou dè l'couhène, l'i mète on pètârd so djève)* **Tinéz… Dji so d'lahîe asteùr… Èt çi n'èst qu'in acompte…** *(To rintrant è l'couhène)* **Mi fé ça à mi…** *(Avou l'choc Robert è stâré à l'tère)*

**Solange :** *(Tchôkant si tièsse à l'pwète dè l'tchambe)* **C'èst vos qui f'sé tot ç' brut ? Dj'a ètindous on grand "bang" !!!**

**Robert : Nèni, dji fév' on pô di gimnastike… Vos voléz bin i-v' catchî !** *(To l'timps di ciss 'scine on bouh' èt on sone à l'pwète d'intrêye)* **Li cocu asteùr… Ho la la !***(I va drovi)*

**Eugène :** *(To moussant)***Adon, ça continowe voss' comédêye là ?**

**Robert : Mins !!!**

**Eugène : Çi n'èst nin vrêye ?**

**Robert : Mins qu'èst-c' qui…**

**Eugène : Dji so v'nou r'mète di l'ôrde. Dji k'mince à s'avu l'âbitude… Houte bin, çi n'èst nin pasqui dj'a l'êr d'on boubièt qui m'fâ prinde po on sot…**

**Robert : Di wice vins ?**

**Eugène : Di l'otél ! Dj'aveùs dèdjà mètou m' pyjama…**

**Robert : T'âreùs d'vou î d'mani !**

**Eugène : Justinien m'a houkî po m'dîre qui Solange n'èsteùt nin rintrêye…**

**Robert :** *(I rêye)* **Ah ah ah ! Sins blagues !!!**

**Eugène : Ah nèni… T'ènnè fês di trope là !!!**

**Robert : Dj'ènnè fês nin d'trope… Dji dis sins blagues pacqui dji so èwaré !**

**Eugène : Dji n'la nin s'tu mi èwaré !**

**Robert : Ah nèni ?**

**Eugène :Dji l'a djudjî mi Solange… C'èst in' pitite malène… Dji veùs fwèrt bin kimint èlle a tuzé… Come dj'a dis à Justinien qu'èll' n'èsteùt nin chàl… Èll' èst riv'nowe, to sèpant bin qu'on n'èl vinrêt nin r'cwèri chàl… po passer l'nûte avou twè… C'èst çou qui vos v'aprèstîz à fé, èdon ?**

**Robert : T'ès complèt'mint fou guide… Kimint âreùt-èll' savu qui t'aveus tèlèfoné à Justinien ?**

**Eugène : Pasqu'èll' t'as tèlèfonés à twè… Ni m'prind nin po in bièsse…**

**Robert : C'èst d'djà fè… Nèni mins ti fêt pârtêye dè l'police ? Ça t'rilouke çou qui lès ôtes fèt ?**

**Eugène : Parfèt'mint… Qwand dj'a dècidé dè rinde chèrvice à on camarâde, dji n'inme nin qu'on s'foute di mi ! Rin ni s'âreùt m'arèster ! Todis n'èstî qui â pârti d'asteùr, dj'ènnè fès in' afère pèrsonél !**

**Robert : On direùt vrèy'mint qui c'èst twè li cocu !**

**Eugène : I l'èst vrêye qui avou twè dji l'a tél'mint situ qui… Asteùr dji m'sins è l'pê dè… pèrsonèdje !**

**Robert : Ça dji deùs dîre qui… T'as l'tièsse d'onk qui djowe çi rôle là dispôye dès annèyes…**

**Eugène : Oh ! Ni t'moque nin d'mi à l'copète dè martchî… Pasqui si dji so cocu oûye à l'nûte, dji n'a nin l'intinchon d'èsse on cocu passif ! Èt ti t'ènnè va rinde compte !**

**Robert : Ti vous prinde li plèce di Justinien… hin ?**

**Eugène : Si ti touche à l'feume d'a Justinien, c'èst come si ti touchéz-v' à l'meune ! Compris ?**

**Robert : Solange à l'adje dè sôrti tote seùle !**

**Eugène : Sôrti tote seùle mutwè… Mins intrer è t'lé, dji l'èspêtchrès !**

**Robert : Dji m'fout' di Solange… Dj'ènnè vou nin di Solange…** *(To mostrant li tchambe)* **Qu'èlle dimeùre là wice qu'èll'èst !***(Si r'prindant)* **Enfin dji vou dîre… là… où là…**

**Eugène : Dji comprinds qui ti dis çoulà… Èt come èlle deùt èsse è l'apartumint, nos allant li cwèri èssonles… È l'couhène mutwè ?** *(I va vè l'couhène)*

**Robert : Nèni… Dji n'vou nin qui ti mousse è l'couhène !**

**Eugène : Ah ! Èll' èst là… hin ?**

**Robert : Nèni ! Dji pou t'djurer so m'tièsse qu'èll' n'y èst nin…**

**Eugène : Adon, lê-m' vêyî !**

**Robert : Lalande si vos tchoukî ciss' pwète, ti va avu in' catastrofe so l'tièsse…**

**Eugène : Èt bin c'èst çou qu'nos allant vêyîz…**

**Robert : Mins c'èst to vèyou… Qui dji t'èl djeùre so m'tièsse ni t'sufih' nin ? Fwèrt bin… adon alléz-y…**

**Eugène : Siya…euh… nèni… to compte fêt po çou qui vos alîz fé è l'couhène… Dji va loukî è l'tchambe…**

**Robert : Nèni… nèni… vin pu vite è l'couhène…**

**Eugène : Nèni çi n'èst pu lès pônes…**

**Robert : Ti n'mi va nin fé l'afrond dè nin volou vêyî mi couhène asteùr?**

**Eugène : Dji n'rèfuse nin dè l'vêyî, dji t'dis qui çi n'èst nin lès pônes…**

**Robert : Dji t'djeùre qu'èll' èst fwèrt bèle mi couhène !**

**Eugène : Èt mi ossu, dj'a l'èwe qui court â robinèt…**

**Robert : Dj'a on novê frigo, adon…vin, c'èst l'eùre dè l'visite…**

**Eugène : Dji t'veus v'ni… Ti vous m'assètchî è l'couhène po qu'èll' ènnè profite po sâver… Ti m'prinds po in' èfant ?**

**Robert : Dji d'meùr'rèt à costé d'twè !**

**Eugène : Qu'èst-c' qui ça candje. Èlle n'a nin dandjî di twè po s'sâver ! Èt dji tins à l'rèminer mi-minme è s'mohone !**

**Robert : Ti vous mutwè li mète è s'lé ossu ?**

**Eugène : Si i fâ aller disqu'a là dj'îrès… Çou qui n'a d'sûre, c'èst qu'èll' dwèm'rèt çiss' nûte avou mi… euh… Avou Justinien vou-dju dîre…**

**Robert : C'èst in' idêye bin arèstêye…hin ?** *(On ètind dè brut è l'couhène)*

**Eugène : Oh qui c'èst fwèrt… Oh qui c'èst bin djowé… To compte fèt, ti voléz-v' m'assètchî è l'tchambe po qu'èlle pôye filer… Dja mâqué dè roter…***(I va drovi brutâl'mint l'ouhe dè l'couhène. Monique èsteùt podri)*

**Vwè d'a Monique : AH !!!**

**Eugène : Dj'a lès pinse qu'èlle a prit li pwète è plinne djève…**

**Robert : Oh la la !**

**Eugène :** *(Riv'nant to hètchant Monique qu'èst assomêye)* **Çi n'èst nin Solange…**

**Robert : Nèni çi n'èst nin Solange !**

**Eugène : I n'a in' ôte… Çi n'èst nin vrêye… Mins di wice lès sôrtêye-ti ? Ti n'poléz-v' nin m'èl dîre to dreùt qui çi n'èsteùt nin Solange !**

**Robert : Ti n'm'âreùs nin crèyou…**

**Eugène : C'èst vrêye… Bon… Bin on n'èlle va nin lêyî là ?**

**Robert : On l'va mète so canapé…**

**Eugène : So l'fôteuil, c'èst pu près…**

**Robert : Nèni li canapé… Èll' èst toumêye di s'maclote…**

**Eugène : Avou l'côp d'pwète qui dji l'y a d'né…**

**Robert : C'èst bin twè çoulà ! Avou tès manîres brûtâles !**

**Eugène : Dji n'poléz-v' nin adviner qu'èlle èsteùt podri l'pwète…** *(Li tèlèfone sone)* **Qu'èst-c' qui c'èst çoulà ? C'èst wice qui ça sone ?***(Eugène tint Monique)*

**Robert : On n'pou nin èsse trinquil in' minute chàl ! Allo… Ha ! Justinien !...**

**Eugène : Quî ?**

**Robert : Awè i l'èst là ! Dji v's èl passe…**

**Eugène : C'èst Justinien ?... Çi n'èst nin l'moumint… Ti n'vous nin m'èl tini on pô là ?***(Robert tint Monique èt Eugène li tèlèfone)***... Justinien ?.... C'èst co n'fêye twè ?... Dj'atake à n'avu m'compte di tès istwères… Nèni èlle n'èst nin là… Dji n'sé nin… Ti n'as ca loukî si horoscope è l'gazète… Çi n'èst nin vrêye…** *(Robert fêt sène qui vôreùt bin djâser à Justinien)* **Dji voléz-v' passer in' nûte trinquil à Lîdje, c'èst réussi… Ratinds ni cwite nin…***(Eugène riprind Monique èt Robert li tèlèfone)* **Done m'èl…**

**Robert : Allo… Justinien… Bondjou à t'feume…***(I racrotche)*

**Eugène : T'as bon hin ?**

**Robert : Awè ! Asteùr ti pôreùs mutwè li mète so l'canapé !**

**Eugène : Awè t'as rêzon…** *(I tape Monique so l'canapé)* **Èll' èst bèle hin ?**

**Robert : Awè !!!**

**Eugène : Sâf li narêne…**

**Robert : C'èst twè qui vins di l'arindjî insi !**

**Eugène : Kimint s'loume-t-èlle ?**

**Robert : Solange… Euh nèni… Monique !**

**Eugène : C'èst Solange où Monique ?**

**Robert : Monique…**

**Eugène : Sacré Robert… Ti n'as nin on vère d'èwe ?**

**Robert : Ti pinse qui ça l'i freùt dè bin ?**

**Eugène : C'èst por mi… Dj'a l'gazî ossu sètch' qui l'cou dè pâpe on djou d'cwarème…***(I s'va chèrvi on vère)***C'èst à câse dè polèt salé !**

**Robert : Bon, t'ès rassûré asteùr ?**

**Eugène : Tot-à-fêt…***(Riv'nant près d'Monique)* **Ti n'deùs nin t'mâ plêre avou in' oûhè come çilà ?**

**Robert : Çi n'èst nin l'moumint…**

**Eugène : Awè, c'èst vrêye…** *(Fisant come po li mète in' grande baffe)* **Bin i va èst-ce timps dè l'rimète so pîds !!!**

**Robert : Nèni, nèni, nèni… Dj'inmereùs mî qui ti nos lês…**

**Eugène : Dji n'pou nin t'lêyî… Dji m'sins rèsponsâbe… Dji va ratinde qu'èlle si dispiède èt puis dj'ènn'irèt après, c'èst djuré…**

**Robert : Dji t'dis qui dj'inmereùs mî qui t'ènnè vâye !** *(Eugène prind Monique so sès brèsses)* **Wice vas-s' là ?**

**Eugène : Dj'èl va mète è lé ! Èlle sèrèt mî là !**

**Robert :** *(L'arèstant)* **Nèni, nèni** *(Robert hètche d'on costé èt Eugène di l'ôte)*

**Eugène : Attinchon… Ti m'va fé toumer…**

**Robert : Lalande lê toumer ciss' bâcèle…**

**Eugène : Dji n'èl va nin lèyî toumer…**

**Robert : Siya… Lê toumer…**

**Eugène : Mins nèni, i fâ qui dj'èl mète…**

**Robert : Lalande !!!**

**Eugène : Mins c'èst…**

**Robert : Lalande !!!**

**Eugène : Èll' èst mutwè blèssî sérieùs'mint, i fâ houkî on docteùr…**

**Robert : Mins dji t'dis qu'èll' n'a rin…**

**Eugène : Por twè c'èst âhêye à dîre ! On veut bin qui çi n'èst nin twè qu'a pris in' pwète â plin visèdje !**

**Robert : Dji m'ènn'ocuprèt si vite qui ti sèrèt èvôye !**

**Eugène : I n'èst nin kestion ! Dji vou savu si c'èst grâve !**

**Robert : Lalande ti m'énèrve !**

**Eugène : Èt twè ti m'emmèrde…**

**Robert : Dji t'dis di lêyî ciss' bâcèle !**

**Eugène : Dj'èl lêrèt si dji vou…**

**Robert : Lalande ti t'ènonde po rin !**

**Eugène : Po on côp qui dj'ènn'a in' bèle divin lès brèsses, dji n'èl va nin lacher !**

**Robert : Lalande ça va mâ fini !**

**Eugène : Dji n'vou nin avu on procès po non assistance à in' sakî è dandjî ! Alléz, on l'va mète è lé !!!**

**Robert : Bon ça va…** *(Brèyant)* **Nos allant è l'tchambe…**

**Eugène : Ti n'as nin mèsâhe dè brère insi, dji so a costé d'twè !**

**Robert :** *(Brèyant)* **Dji n'brè nin, dji dis nos alant è l'tchambe ! Wice qui n'a in fâsse bibliothèque qui mine è l'sâle di bagne !!!**

**Eugène :** *(Brêyant ossu)* **Dji m'foute di t'bibliothèque !!! Drouve-mi l'pwète louke là !** *(Robert drouve li pwète dè l'tchambe.Robert èt Eugène qui pwète Monique moussèt è l'tchambe èt Solange sôrtêye dè l'sâle di bagne)*

**Solange :** *(A Robert qui r'vint)* **Bravo po l'fâsse pwète. C'èst âhêye !!!**

**Robert : Dj'aveùs fèt fé in' pwète insi pacqu'on sé mâye…**

**Solange : Mins qui èst-ce qu'èst là ?**

**Robert : Tièsse di pîpe… euh… C'èst Lalande !**

**Solange : Qui fèt-ti è l'tchambe ?**

**Robert : Rin… I visite, c'èst st'in' idêye fixe ! I fâ qui visite ! Asteùr i sèreùt timps dè n'aller !**

**Solange : Ah nèni ! Dj'ènn'irèt nin ! I n'va to d'minme nin dwèrmi chàl ?**

**Robert : Mins…**

**Solange : I n'a nin di mins qui tinse ! Dj'ènn'irèt qui qwand i sèrèt èvôye !**

**Vwè d'Eugène : Robert !**

**Solange : I l'èst on pô plakant voss' camarâde !**

**Robert : C'èst l'mon qu'on pou dîre ! Dj'arriv'… Dj'arriv'… Solange vos avéz 10 sècondes po disparète…**

**Solange : Ça va, dj'a compris…** *(Èlle va vè l'couhène)*

**Robert :** *(I rapice Solange)* **Nèni, nèni… Nin…**

**Solange : On n' deùt nin m'vêyî, c'èst bin çoulà ? Èt bin on n'mi veùrèt nin !***(Èlle sôrtêye è l'couhène)*

**Eugène :** *(Intrant)* **Èh Robert, c'èst chàl qui ça s'passe…**

**Robert : Awè ! Vos m'chàl !** *(Robert va vè l'tchambe)*

**Eugène :** *(I va vè l'couhène)* **Vas-y ! Dj'ariv' so l'côp !**

**Robert :** *(Arèstant Eugène)***Wice vas-s' ?**

**Eugène : Wice qui dji va ! Dji va cwèri dè vinègue !**

**Robert : Po qwè fé ?**

**Eugène : On n'va nin l'lêyî d'vins lès pomes come çoulà !**

**Robert : I n'aveut qu'in' pome chàl èt c'èst twè qui l'a st'avu !**

**Eugène : Awè mins Monique a trové l'banse â pomes… Ha ha ha !**

**Robert : C'èst malin hin ?**

**Eugène : Mins qu'èst-ce qui t'as oûye à l'nûte ? I fâ l'dispièrter !**

**Solange :** *(Vinant fou dè l'couhène)* **Vos djâséz di quî là ?**

**Eugène : Di Monique bin sûr !** *(I s'rind compte qu'i vint dè djâser à Solange)*

**Solange : Di Monique ? Qu'èst-ce qui ça vou dîre ?**

**Eugène : Mins di wice vinéz-v' vos ?**

**Solange : Vos l'vêyéz bin, nèni ?**

**Eugène : Dè l'couhène ? Vos ossu ?**

**Solange : Kimint mi ossu ?**

**Eugène :** *(A Robert)* **I n'a co bècôp là-d'vins ?** *(Robert ni rèspond pu)*

**Solange :** *(A Robert)* **I d'vins sot voss' camarâde ?**

**Eugène : Ha nèni…**

**Solange :** *(A Lalande)***Vos foutéz-m' li pâye ! Dji n'fi a rin d'mandé ! C'èst a Robert qui dji pôse li kèstion ! Robert poqwè Monique èst-c' t-èlle chàl ?***(Robert ni rèspond todis nin)* **Èh bin Robert à qwè sondjî-v' ?**

**Robert :** *(I sondje)* **Â p'tits oûhès qui tchantèt so l'bwèrd d'on lac wice qui fèt friss'…**

**Solange : Robert dji v'dimande po l'deùzinme fêye poqwè Monique èst-ce t-èlle chàl ?**

**Robert : Èt bin volà…**

**Eugène : Pasqui mi i n'a in' saqwè qui dji n'comprind nin…**

**Solange : Oh vos taihî-v'… Dji v's a asséz ètindou oûye !** *(A Robert)* **Adon Robert dji ratind vos èsplicâchons !**

**Robert : Èt bin…**

**Solange : Bon… Èh bin dji m'va st-aller vêyî mi-minme !***(Èlle mousse è l' tchambe. Robert vout aller è l'tchambe ossu, mins…)*

**Eugène :****Robert… Robert ! I n'a in' saqwè qui dji n'comprind nin !**

**Robert : Li contrâve m'èwar'reù !**

**Eugène : Kimint Solange ni saveùt-èlle nin qui Monique èsteùt chàl, pusqui èlles èstîz totes lès deùs è l'couhène ?**

**Robert : Li fâsse bibliothèque !!! Boubièt !***(Robert inteùre è l'tchambe)*

**Eugène : Dji n'comprinds nin puss'… Bon… I n'a pus qu'à s'assîr èt ratinde… Qwand dji pinse qui dji pôreù èss' è m'lé à l'otél… Tos çoulà m'a d'néz faim…** *(I va vè l'couhène, s'arèstêye divan l'pwète)* **I n'a pus nouk la-d'vin ? Dji pou intrer ?** *(I mousse è l'couhène èt rivin ossu vite avou l'casserol' di sope)* **Dji n'a trové qui dè l"sope… freùde…***(I s'achît à l'tâve. On ètind qui ça brèt è l'tchambe)* **Ça n'a nin l'êr di s'arindjî là…**

**Robert :** *(Vint fou dè l'tchambe)***Èlles si batèt asteùr…**

**Eugène : Ah bon ! Monique èst dispièrtêye ?**

**Robert : Oh awè qu'èll' èst dispièrtêye !!!**

**Eugène : Ça vout dîre qui çi n'èsteùt nin grâve… Dji so pâhule asteùr !**

**Robert : Nèni ! Mins ça pôreùt l'div'ni… Ti n'vôreùt nin arindjî lès afères ?**

**Eugène : Ah nèni… Dji magne…**

**Robert : Ti n'tuze vrêy'mint qu'a magnî twè !**

**Eugène : Lès émôchons mi, ça m'done faim…**

**Robert : Èlles sont a l'ovrèdje à distrure tot…**

**Eugène : Eh adon ???**

**Robert : Qu'èst-ce qui dji va fé si èlles cassèt tos mès meùbes ?**

**Eugène : T'ènn'atchêyerès dès ôtes… vas-y twè… va, pasqui ça n'a nin l'êr di s'arindjî !** *(Robert sôrtêye è l'tchambe)* **Dji n'saveù nin qui l'èsteùt ossu piscrosse… Sâf avou lès feumes… Deùs d'on côp, ça n'èl djinne nin… Mi djinm'reùt bin ènnè trover eune, rin qu'eune qui sé fé li couhène. Pasqui li çiss' qu'a fèt l'sope… Qu'èst-ce qu'èll' èst salêye…** *(Robert rivint)* **Adon ? Qwè d'novè so l'front ???**

**Robert : Èlles tchoûle…**

**Eugène : Lisquél ?**

**Robert : Li p'tite** *( A voir suivant les actrices )*

**Eugène : Èt l'ôte ?**

**Robert : Èlle l'ric'fwèrtêye…**

**Eugène : Èh bin, ça prouve qu'èlles ont trovéz in' saqwè po s'ètinde…**

**Robert : T'èl pou dîre…**

**Eugène : C'èst qwè ?**

**Robert : C'èst mi !!!**

**Eugène : Ouh là là !... Ti n'âreùt nin on p'tit vère di vin ? Pasqui li sope èst salêye…**

**Robert : Li sope ??? Mins dji n'a nin dè l'sope ! Wice as-c' trové çoulà ?**

**Eugène : È frigo !**

**Robert : Mins çi n'èst nin dè l'sope, c'èst on mahîss' po amidoner lès cols di tchimîhes**

**Eugène : Hein !!! Di l'amidon ??? N'èspètche qu'èll' èst salèye…**

**Robert : Chut !!! Houte…**

**Eugène : Qwè ?**

**Robert : On n'lès ètinds pus…**

**Eugène : C'èst li pâhulisté après li typhon…**

**Robert : Ou d'vant…**

**Eugène : C'èst li pâhulisté inte deùs typhons… T'as sogne hin ?**

**Robert : Mi sogne ? Nèni, mins dji n'so tot-d'minme nin rasûré…**

**Eugène : Ti n'as qui çou qu'ti mérite… Deùs crapôdes en minme timps, ti n'ès nin honteù !**

**Robert : Dji t'frèt r'marquer qui Solange n'a djamâye situ m'crapôde…**

**Eugène : Mins, ça a s'tu to près di l'èsse !**

**Robert : Mutwè ! Mins ti sé bin qui ça n'a nin s'tu disqu'a là !**

**Eugène : Çi n'èst nin mi qui fâ convinke, c'èst Monique !**

**Robert : Monique, dji m'ènnè foute. C'èst di Solange qui dj'a l'pus sogne ! Qwand in' feume vou in' ome èt qu'on l'èspêtche di l'avu. Èll' divin dandj'reùse… Mins Lalande ti d'vreùs li djâser !**

**Eugène : A lisquél ?**

**Robert : A Solange ! T'as todis idêye dè l'raminer è s'mohone ?**

**Eugène : Bin sûr !**

**Robert : Èt bin, ti n'as qu'a l'raminer ad-lé Justinien, èt mi dji m'arindj'rèt avou Monique…**

**Eugène : D'acwèrd !!!**

**Robert : Ti vous bin ?**

**Eugène : Bin awè… Pusqui dji so chàl po çoulà…**

**Robert : Oh Lalande… Ti m'sâve li vêye !***(I vout rabrèssî Eugène)*

**Eugène :****Nèni ! Nin so l'boke !!!** *(Robert èl rabrèsse so l'front)*

**Robert :****Ni t'lê nin à dîre avou Solange ! I fâ qui ti seùh' deùr avou lêye…**

**Eugène : Ni t'tracasse nin, divin in' eùre, dj'èl ramône à Justinien !**

**Robert : Dji compte sor twè !** *(Robert sôrtêye è l'tchambe)*

**Eugène :****N'âye nin sogne…. Dè calme, dè freùd song come po discôper li polèt… Dji va st'ataker par l'y dîre,** *(Solange vint dè l'tchambe, mins Eugène n'èl veut nin)* **Chére madame, en tant qui anciyin camarâde dè l'hôte sicole d'ingénieùre di vost' ome…**

**Solange : Vos m'voléz djâser ?**

**Eugène :** *(On veut qu'i l'a sogne)* **Çoulà parèt' nècèssêre…**

**Solange : Vos avéz l'êr to r'tourné !!!**

**Eugène : Mins c'èst pasqui li situâchon èst r'vièrsante… Vos n'trovéz nin ?**

**Solange : On n's'atindéz-v' nin à çoulà… C'èst tot !**

**Eugène : Çi Robert, qué cok…**

**Solange : Si vos voléz dîre qui c'èst st-on mouftâ… Nos èstant d'acwèrd…**

**Eugène : Volà… Chére madame, en tant qui anciyin camarâde dè l'hôte sicole…**

**Solange : Sayîz d'endouler li feume di s'camarâde, Çi n'èst dèdjà nin fwèrt bê…**

**Eugène : Vos n'èstîz nin conte !!!**

**Solange : Mi ???**

**Eugène : I m'èl sonle…**

**Solange : Oh !!! Lèdjîr'mint !**

**Eugène :** *(I s'assîd à costé di Solange)* **Lèdjîr'mint, c'èst l'mot qui convint…**

**Solange :** *(Solange mètte si min so l'djambe da Eugène)* **Vos avéz on lingadje asséz subtil vos !**

**Eugène :** *(I bodje li min da Solange)* **Awè… Chére madame, en tant qui anciyîne sicole di voss' camarâde…**

**Solange : Mins si vos t'néz à dîre qui dj'èsteus d'acwèrd po toumer divins lès brèsses da Robert !!!**

**Eugène : Nèni dji n'i tins nin… Mins qwand dj'a st'arivé li prumî côp…**

**Solange : Nos n'fizîz rin d'mâ…**

**Eugène : Nèni…**

**Solange : Qu'avéz-v' vèyou ?**

**Eugène : Rin…**

**Solange : Po in' bone rèzon…**

**Eugène : Lisquél ?**

**Solange : C'èst qui n'aveùt rin à vêyî tot simplumint !**

**Eugène : Ah ah ah !!! C'èst d'à vêyî !!!**

**Solange : Nos prindîz li porto Robert èt mi !**

**Eugène : Divin dès condichons…. on p'tit pô…**

**Solange : Vos savéz, on vère di porto, c'èst st-on vère di porto…**

**Eugène :** *(I s'lîve)* **Mi dji n'kinohe nin dès vères di porto come cès-là, qui… Èt di puss, vos alîz soper !**

**Solange : Èh awè ! C'èst pasqui mi ome èst st'è voyèdje qui dji n'deùs pus magnî ?**

**Eugène : Nèni, bin sûr…**

**Solange : To compte fèt qu'avéz-v' à m'riprocher ?**

**Eugène : Eh bin…**

**Solange : Dji v's èl va dîre mi ! Vos m'riprochéz in' saqwè qui n's'a nin fêt…**

**Eugène : Pasqui dji so arrivé, sins qwè…**

**Solange : Sins qwè ?**

**Eugène : Ça âreùt s'tu fête… li chôse !**

**Solange : Èst-c' qui vos pôrîz l'djurer ?**

**Eugène : Nèni…**

**Solange : Ah ! Adon, vos n'èstéz nin sûr ?**

**Eugène : Siya !**

**Solange : Mins nèni moncheù Lalande, vos n'èstéz absolumint nin sûr qui çoulà alléz-v' arriver… Èt asteùr vos m'chèrvéz on vère di vin !**

**Eugène :** *(Allant chèvi)* **Çou qui ça dèmar' mâ… Ça dèmar' mâ…***(To rèflèchihant)* **Ah ! Mins vos èstéz riv'nowe !!!**

**Solange : Dji n'èl nôye nin…**

**Eugène : Bin sûr pusqui vos èstéz là !**

**Solange : Savéz-v' poqwè ?**

**Eugène : Po fé wième Justinien !**

**Solange : Aha ! C'èst là qui dji v'rawâde ! Si dji dihéz-v' qui vos v'trompéz complèt'mint ! Qui dîrîz-v' ?**

**Eugène : Dji dotreùs !**

**Solange : Èh bin dotéz !!!**

**Eugène : Kimint, vos prétindéz qui…**

**Solange : Si dji so riv'nowe, c'èsteùt po vêyî çou qu' Robert alléz-v' fé…**

**Eugène : Èt qu'a-ti fêt Robert ?**

**Solange : Rin… I l'èst dèdjà assé mouftâ come çoulà !**

**Eugène : Bin… Avou Monique è l'couhène…**

**Solange : Djustumint, dji n'so nin riv'nowe po rin ! Çoulà m'a pèrmètou di m'rinde compte di çou qui valéz-v'… M'inviter à soper, sâyî di m'avu è s'lé adon qu'i l'a dèdjà in' crapôde !**

**Eugène : Pfuut !**

**Solange : Qu'ènnè pinséz-v' vos ?**

**Eugène : Qui c'èst in' fwèce dè l'nateûre, mins dj'èl saveù dèdjà…**

**Solange : Çi n'èst nin çou qu'dji v'dimande… Ârîz-v' fèt çoulà vos ?**

**Eugène : Oh nèni, nèni… Tromper in' ossi bèle feume …**

**Solange : Ah awè ???**

**Eugène : Pasqu'èlle èst bèle Monique !**

**Solange : Ah bon !!!**

**Eugène :** *(Si rindant compte di s'mâcule)* **Nèni, dji vou dîre qui vos, vos èstéz mî… bècôp mî… qui…Moni…**

**Solange : Enfin, vos n'ârîz mâye fèt çoulà vos ! Çou qui v's done in' avantèdje so tos lès ôtes !**

**Eugène : Ah bon !!!** *(I vins s'assîr à costé di Solange)*

**Solange : Dès omes come Robert, i n'a plin lès vôyes, mins dès omes come vos, c'èst pus râre** *(Èlle mète si min so l'djambe da Eugène)* **Fwèrt râre…**

**Eugène :** *(Bodje li min da Solange)* **Mutwè…**

**Solange : Seùl'mint volà, kimint l'savu d'vant ?**

**Eugène : C'èst malâhêye…**

**Solange : On n'èl sé qui après…** *(Èlle rimète si min so l'djambe da Eugène)*

**Eugène : Èh awè… Qwand c'èst trop târd…** *(I bodje li min)*

**Solange : Èxactumint…**

**Eugène :** *( I l'èst èwaré qui Solange n'a pus mètou si min. I prind li min da Solange èt èl mète lu-minme so s'djambe)* **Ah ! Dji v'comprind…**

**Solange : C'èst vrêye ! Oh dj'èl vôreùs tant moncheù Lalande !** *(I sont tot près onk di l'ôte)*

**Eugène : Chére madame en tant qui camarâde dè l'hôte sicole…**

**Solange : Louméz-m' Solange, ça m'freùt plêzîr…**

**Eugène : Solange… Solange… En tant qui hôte sicole di voss anciyin camarâde…**

**Solange :** *(Èlle si live)* **Ah si vos avîz s'tu à l'plèce di Robert !**

**Eugène : Mi** *(I live)*

**Solange : Lès afères âriz s'tu bècôp pus simpe…**

**Eugène : Vos m'flater…**

**Solange : Nèni dj'èl pinse vrêy'mint !**

**Eugène : Oh ! Nèni… Dji n'so nin on séducteùr mi !**

**Solange : Qu'ènnè savéz-v' ? Èt pwis li séduction… di l'èsprit, qu'ènnè féve ?**

**Eugène : Di l'èsprit ! Awè c'èst to-minme in saqwè !**

**Solange : Lès feumes inmèt bin… l'èsprit séducteùr !**

**Eugène : Ah bon ?**

**Solange : Tinéz dji v' va dîre moncheù Lalande, vos d'véz avu pus d'acèrtinance qui çoulà di vos !**

**Eugène : Dji n'a nin di l'acèrtinance mi ?**

**Solange : Èt c'èst damadje !**

**Eugène : Ah bon ?**

**Solange : Vos d'vrîs prinde modèle so lès omes di vos films là…**

**Eugène : Çi n'èst nin possibe madame… I s'ont bècôp puss di… qui mi !**

**Solange : Vos vèyéz, vos n'fi inméz nin !**

**Eugène : Siya dji m'inme bin, mins si dji sûreùs leù èximpe, dji sèreus dèdjà to nou !**

**Solange : Kimint ça ?**

**Eugène : Li timps dè générique, i s'ritrovèt è lé ou ôte pâ… Li çiss' qui tchusîh' lès mouss'mints ni deùt nin s'tracasser d'trop !**

**Solange : Poqwè ?**

**Eugène : Pac'qui i sont st'à pône so l'teùle qu'è l's'è tapèt èvôye… Vos vèyéz fé l'minme afère chàl ?**

**Solange : Nèni !**

**Eugène : I m'fâ dè timps mi… Brâmin dè timps po m'décider !**

**Solange : Mi si dji d'héz-v' çoulà, c'èsteùt pasqui dji k'minçî-v' à bin v's inmer !**

**Eugène : Mi ???**

**Solange : Dji so sûr qui vos m'comprindéz mî asteùr ?**

**Eugène : Bècôp mî… Dji v'comprind minme fwèrt bin… asteùr** *(I dit tot çoulà to rabrèssant si brèsse)*

**Solange : Mèrci…**

**Eugène : Mins çou qu'dji n'comprind nin, c'èst poqwè voléz-v' à totes fwèces passer l'nûte chàl ?**

**Solange : Par délicatèsse…**

**Eugène : Po quî ?**

**Solange : Po Justinien !**

**Eugène : Vost' ome ?**

**Solange : Bin sûr… Si dji rintréz-v' asteùr, kimint freùt-ti po z-èspliquer si fâ dépârt ?**

**Eugène :** *(Après on timps)* **Dji n'aveùs nin tuzé à çoulà mi !!!** *(I s'mète à gnos à costé di Solange)*

**Solange : Èt vos v' dotéz qui dji n'va nin lèyî Robert rôkî totes li nûte avou Monique après l'afront qui vint di m'fé !**

**Eugène : Bin sûr !!! mins awè, awè, awè….**

**Solange : Vos m'dinéz rêzon ?**

**Eugène : Vèyou come çoulà bin sûr qu'awè !**

**Solange :** *(Èlle si lîve èt vint prinde li tièsse d'Eugène conte si vinte)* **Chér moncheù Lalande, dji sé à quî dji d'mande d'èsse sot'nowe… A vos, on galant ome, plin di comprind'mint à m'sudjèt…**

**Eugène : Oh ! Solange…**

**Solange : Siya, siya, dji sé çou qu'dji dis…**

**Eugène : Vos èstéz trop coulante avou mi…**

**Solange : Nèni dji sé rik'nohe vos mérites…**

**Eugène : Solange…**

**Solange : Vos èstéz èsblawihant ! Èst-ce qui dji pou vîs d'mander on dièrin plêzîr ?**

**Eugène : Tos çou qu'vos voléz !!!**

**Solange : Robert à l'êr nièrveù po l'moumint, dj'avowe qui m'fèt sogne…**

**Eugène : I v'fèt sogne si p'tit Don Juan di fièsse di vièdje ?**

**Solange : Awè !!! Èt pwis on n'sé mâye. Come dji so oblidjêye dè passer l'nûte chàl, dji conte sor vos po m'protèdjî…**

**Eugène : Si i v'cwîre misére dji m'tchèdje di lu…**

**Solange : Ah ! Dji m'mète tote ètîre so voss'protèction !**

**Eugène : Mi vikan… Vos n'risquéz rin…**

**Solange : Mèrci… Asteùr dj'a vrèy'mint confiyince !***(Èlle va vè l'sale di bagne)*

**Eugène : Vos poléz ! Solange…**

**Solange : Èt crèyéz-m', ni v'lèyî pu roter so lès pîds par lès ôtes…**

**Eugène : C'èst fini asteùr di fé l'payasson…**

**Solange :** *(So l'pwète dè l'sale di bagne)* **Ârvèye… Èdmon…** *(Èlle sôrtêye)*

**Eugène : Èdmon… Èll' m'a louméz Èdmon… Mins dji m'loume Eugène… Ça n'fèt rin… Qwand èlle va m'loumer Eugène, dji sins qui dji va flâwî… Oh quél feume… Quél feume…**

**Robert :** *(I sôrtêye dè l'tchambe)* **Adon, ti l'i a djâsé ?... Ti l'i a djâsé ?**

**Eugène : Oh awè qu'dji l'i a djâsé !**

**Robert : Lalande, ti l'i as djâsé awè ou nèni ?**

**Eugène : A quî ?**

**Robert : A Solange !**

**Eugène : Awè à Solange !**

**Robert : Èll'ènnè va ?**

**Eugène : Nèni…**

**Robert : Qu'èst-ce qui ça vou dîre ?**

**Eugène : Ça vou dîre qu'èlle dimeùre ! Ah ah ah !!!**

**Robert : Ti m'énèrvêye… Ti n'as nin savu l'i fé comprinde qu'èlle divéz ènn'aller ?**

**Eugène : Èll' a rèussi à m'fé candjî d'idêye…**

**Robert : Oh qué couyon… Qué couyon…**

**Eugène :** *(I s'rilîve)* **Nèni mins c'èst tot… Awè ?**

**Robert : Di qwè ?**

**Eugène :** *(Avou in' grosse vwè)***C'èst fini asteùr…**

**Robert : Qu'èst-ce qui ça vou dîre ?**

**Eugène : C'èst fini… Dji sé qui t'as todis pinsés qui dji n'arivéz-v' nin à t'hôteùr, mins asteùr dj'a monté lès grés èt dji n'mi lêrèt pus à dîre !**

**Robert : Ti d'vins sot ?**

**Eugène : Ouye à l'nûte mons qui tos lès ôtes djous… Dj'a dis c'èst fini !** *(I brê on côp po l'i fé comprinde qui c'èst lu li mêsse)*

**Robert : Bon d'acwèrd ! Adon Solange ni vout nin n'aller ?**

**Eugène : Nèni !**

**Robert : Adon dji sé çou qui m'dimeùre à fé !**

**Eugène : Wice vass' ???**

**Robert : Dj'èll' va taper fou di fwèce !**

**Eugène : Si ti t'ènnè prind à Solange, t'ârès st'a fé avou mi !**

**Robert : Dji n'so pu li mêsse è m'mohone ?**

**Eugène : Po l'moumint nèni !!!**

**Robert : Ça c'èst l'mêyeùse…**

**Eugène : Pasqui dj'a dècidé dè prinde li k'mand'mint dès opérâchons ! Prumîr'mint, Solange dwèm'rèt è l'tchambe !**

**Robert : Ti vous rîre là ?**

**Eugène : Èst-ce qui dj'ènn'a l'êr ?**

**Robert : Adon dji va dwèrmi so l'canapé ?**

**Eugène : Absolumint nin !**

**Robert : Çou qui vou dîre ?**

**Eugène : Çou qui vou dîre qui li canapé dj'èl prind por mi !**

**Robert : Qwè ?**

**Eugène : Solange dwèm'rèt chàl po dès rêzons qui dji djudje fwèrt bones, èlle prindrèt li tchambe èt mi li canapé !**

**Robert : Ça n'va nin s'passer come çoulà…**

**Eugène : Ah on n'vou nin houter Eugène… Ça va èsse vite réglé…***(I va vè l'tèlèfone)*

**Robert : Qu'èst-ce qui ti fès ?**

**Eugène : Dji houke Justinien !**

**Robert : Nèni !**

**Eugène : Justinien… Dj'a tél'mint d'afères à l'i dîre à Justinien !!!**

**Robert : Nèni !!! Çi n'èst pu dè chantage, c'èst dè l'pèrsécuchon !!!**

**Eugène : Ti frèt çou qu'dji dis awè ou nèni ?**

**Robert : Lalande…**

**Eugène : Nin dè l'fâs'trèye avou mi !**

**Robert : Eugène…**

**Eugène : Nin dès douceùrs di pouces, ça done dès tchins… euh… Nèni, nin dès douceùrs di tchins, ça done dès pouces…**

**Robert : Eugène…**

**Eugène : Nèni… Va-s' kwèri Monique !... Monique ou tèlèfone ?**

**Robert : Monique…** *(I va vè l'tchambe)*

**Eugène : Houke Solange ossu ! Dji vou qu'èlle veûye çoulà !** *(Robert trinne)* **Èt pus vite qui çoulà… Nèni mins…***(Robert bouhe à l'pwète dè l'sâle di bagne, pwis va qwèri Monique è l'tchambe so l'timps qui Eugène rôle dès spales)*

**Monique :** *(To v'nant fou dè l'tchambe)* **Adon, c'èst st'arindjî ?**

**Eugène : Awè c'èst st'arindjî, vos dwèm'réz è l'couhène…**

**Monique : Qwè ?**

**Eugène :** *(To loukant Robert)* **Li couhène ou l'tèlèfone ?**

**Monique : I m'vou fé dwèrmi avou l'tèlèfone ?**

**Robert : Nèni, è l'couhène…** *(A Monique)* **Fé çou qui v'dit, dji v's èl'dimande bin djintumint !**

**Monique : Èt c'èst to çou qu'vos trovéz à dîre ?**

**Robert : Mins on èst fwèrt bin è l'couhène…**

**Eugène : Eh bin dji so contins qui t'èl trouve bin, pasqui twè ossu ti dwèm'rèt èl couhène ! Oh ! Dji m'sovint on djou divin on film, i n'aveut è l'couhène**

**Solange : Çi n'èst nin l'moumint !**

**Eugène : C'èst vrèye !** *(A Robert)* **Ti dwèm'rèt è l'couhène !**

**Robert : Mi !!! Ti m'va fé dwèrmi è l'couhène ?**

**Eugène : Mins poqwè nin ?**

**Robert : I n'a nin d'lé…**

**Eugène : Mins i n'a deùs bèles tchèyîres…**

**Robert : T'ès st-on mâ-honteûs…**

**Eugène : Kimint ?** *(I va vè l'tèlèfone)* **Dji creùs qui dji n'a nin bin oyou…**

**Robert : Nèni, ça va… Dji n'dirès pus nole…**

**Eugène : T'as dè l'tchance d'èsse mi camarâde !**

**Monique : Mi dj'ènn'a st'asséz, dji m'ènnè va !**

**Eugène : Sur'mint nin ! Vos avîz idèye d'in' nûte d'amour, vos alléz ènn'avu eune qui vos n'rouviréz nin d'si pô !**

**Monique : Ah awè ?**

**Eugène : D'abôrd qwand on a l'tchance d'èsse à costé d'ine saquî qu'on inme, qu'èst-ce qui c'èst ût eùres so 'n'tchèyîre !!! Mi a vost' adje, dj'èl z-âreùs passé so in' planche avou dès clâs !**

**Monique : Fakîr hein ?**

**Eugène : Oh ! Divin onk dè film i n'aveut on fakîr qui…**

**Solange : Eugène !!!**

**Eugène : So in' plantche avou dès clâs, ça n'deùt nin èsse âhèye…**

**Solange : Eugène s'i-v' plèt !!!**

**Eugène : Awè c'èst vrèye, nin asteùr ! Alléz asteùr foû d'mès-oûy !***(I lès tchoukes tos lès deùs è l'couhène. Pwis i s'ritoûne so Solange)* **Èt volà l'ovrèdje…**

**Solange : Magnifique…**

**Eugène : Dwèrméz trinkèle, dji veùyèye sor vos !**

**Solange : Mèrci Eugène !**

**Eugène : Bone nûte Solange…**

**Solange : Fé dès bê sondjes !** *(Èlle va vè l'tchambe)*

**Eugène : Kimint 'nnè sèreùt-ti ôtrumint pusqui vos èstéz là à costé d'mi… Âr'vêye Solange !** *(Èlle mousse è l'tchambe)* **Quél feume… Mins quél feume…** *(I s'assî so l'canapé è atake à s'dismoussî qwand Robert vint dè l'couhène suvou di Monique)* **Qu'èst-ce qui ti vous co twè ?**

**Robert : Dès cossins…** *(Eugène lî tape on cossin qu'èsteù è canapé)*

**Monique : Vos n'ârîz nin on deùzînme ?** *(Eugène tape on cossin)* **Mèrci !**

**Eugène : C'èst tot asteùr awè ?** *(Robert vout dîre ine saqwè mins Eugène prind l'tèlèfone èt Robert ènnè va è l'couhène. Eugène distint li loumîre èt kimince à s'dismoussî. On ètind dè brut è l'couhène)* **On pô mon d'brut è l'couhène s'i v'plêt…**

**Solange :** *(Tchoukant si tièsse fou dè l'tchambe)* **Qui s'passe-ti ?**

**Eugène : Rin ! C'èst l'nûte d'amoûr qui k'mince !**

**Solange : Ah bon !!! Bone nûte !**

**Eugène : Bone nûte !** *(Èlle rimousse è l'tchambe)* **On s'tê è l'couhène… Èstinction dè l'loûmîre d'vin cink munutes !***(On ètind co dè brut è l'couhène)* **On si tê qui dj'a dis…***(I s'couke to moussi è canapé avou on cofteù sor lu)*

**Ridô**

**Treûzînme ake.**

*Qwand li teùle si lîve, Eugène dwème so l'canapé, racovrou d'on cofteù.*

*On n'veut qui s'tièsse. Volà li sonnète di l'ouhe qui va. On insistêye.On bouhe so*

*l'ouhe. Eugène si lîve, i n'a pus di pantalon mins a todis si tchimiche, sès*

*tchâssètes èt sès solés. I va tos si dispièrtant vè l'ouhe dè l'couhène. Sins drovi li*

 *pwète dè l'couhène, i s'rind compte qui c'èst à l'ouhe d'intrêye qui ça sone. I va*

*drovi.*

**Eugène : Volà… Volà… I n'fât-i nin… Dj'èsteùs si bin… Dji v'néz-v' djusse di m'édwèrmi !**

**Justinien :** *(Moussant come in' balle èt brèyant)* **Ça va sonlé… Ça va sonlé… Robert… Robert… Ça va sonlé…**

**Eugène : Justinien !!!**

**Justinien : Lalande ???**

**Eugène : Justinien !!! I n'a in' saqwè qui n'va nin ?**

**Justinien : Mins qu'èst-ce qui ti foute là twè ?**

**Eugène : Bin… Dji sôrtéz-v' tos djusse dès brèsses di…**

**Justinien : Dès brèsses da quî ? Dès brèsses da quî ?**

**Eugène : Da Morphée… Morphée…**

**Justinien :** *(Après avu sondji on moumint)* **Dji n'èl kinohe nin çiss'làl ! Pardone mu, dji so on pô so lès nièrs po l'moumint…**

**Eugène : Dji veus çoulà… Qu'èst-c' qui n'va nin ? Raconte-mu…**

**Justinien : I m'arriv' in' istwère incrèâbe…**

**Eugène : Come à mi…** *(I r'mète si pantalon)*

**Justinien : Mins mi çi n'èst nin in' istwère po rire !**

**Eugène : Mins mi non pus… Mi non pus…**

**Justinien : Oh la la ! Dj'a passé in' nûte abôminâbe…**

**Eugène : Ah bon !!! Toûr di rins ?**

**Justinien : Nèni, insomnie…**

**Eugène : Djusse come mi…**

**Justinien : Insomnie ?**

**Eugène : Nèni, tour di rins !**

**Justinien : Pôve vî va ! Rins tu compte qui m'feume Solange n'èst nin rintrêye…**

**Eugène :** *(Avou in' pitite vwè)* **Nèni…**

**Justinien : Siya… Dji n'a nin sèrré l'oûye dè l'nûte !**

**Eugène : Dji comprinds…**

**Justinien : Dj'a mutwè on pô sokté so l'matin mins ça n'rispwèse nin ça !**

**Eugène : Mins c'èst humain çoulà !**

**Justinien : Adon dji m'a posé dès kèsses ! Avou quî ? Poqwè ? Wice ? Kimint ?**

**Eugène : Douc'mint, volà qui dji m'dispiète adon c'èst st-on pô vite por mi ! On va r'prinde â dèbut ! Adon, avou quî…**

**Justinien : Qwè qui li problinme a s'tu tot dreùt arindjî… Louke…** *(I sètche on papî fout di s'potche)* **Lé çouchàl…**

**Eugène : Qu'èst-c'qui c'èst ?**

**Justinien : Lé, c'èst fwèrt âhêye à comprinde… Minme twè ti va i arriver…**

**Eugène :** *(I lé l'papî)* **Alléz dont fé on tour amon Robert. Si ça v's amuse d'èsse wiyème, vos riréz bin !!!** *(Eugène rèye)*

**Justinien : Ça t'fês rîre twè ?**

**Eugène : Awè… euh… Nèni… nèni… Qwè, c'èst li texte ou l'papî qui ti n'inme nin ?**

**Justinien : C'èst li mot wiyême qui dji n'inme nin !**

**Eugène : C'èst st'ine riyotrêye…**

**Justinien : Di mâva goss' !**

**Eugène : M'enfin… Si dji comprinds bin t'ès v'nou chàl po èsse rassuré ?**

**Justinien : Bin awè qui dji so v'nou po èsse rassuré !**

**Eugène : Mins ti va l'èsse… Oh èll' èst bin bone çiss'-làl…** *(I rêye)*

**Justinien : Qu'èst-c' qui t'fês rire twè ?**

**Eugène : Rin… Mins qui t'feume âreùs polou passé l'nûte avou Robert, ça m'fê rîre !**

**Justinien : Â risse dè passer po onk qui tape li pûne tot costé, çoulà ni m'fê nin rîre… du tout !**

**Eugène : Ratinds… Ti va trop vite !** *(Mostrant li pwète dè l'couhène)* **Ti veùs çiss' pwète ?**

**Justinien : Li pwète ?**

**Eugène : Ciss' pwète là !!!**

**Justinien : Dj'èl veut, awè !**

**Eugène : C'èst l'pwète dè l'couhène !**

**Justinien : Èt adon ?**

**Eugène : Drouve-lu…. Drouve-lu t'dis-dj'…**

**Justinien : Qui dji drouve…**

**Eugène : Awè !!!**

**Justinien :** *(Drouve li pwète dè l'couhène èt rivins so Eugène)* **Èt asteùr ?**

**Eugène : Mousse !**

**Justinien : Dji t'prévins, si ti t'foute di mi !** *(Justinien mousse è l'couhène)*

**Eugène :** **Adon ?... Èll'èst bin bone…Hein ?**

**Justinien : Èll'èst minme èstra !** *(Justinien rinteùr)* **Èstra ! Èt asteùr ?**

**Eugène :** *(Corant è l'couhène)* **Nèni…**

**Justinien : Dji t'prévins qui dji n'so nin d'oûmeùr à rire !**

**Eugène :** *(È l'couhène)* **Pèrsone !** *(To rintant)* **I n'a pu pèrsone… C'èst incrèâbe… Kimint ?**

**Justinien : Hè ! C'èst là qui dji deùs rîre ?**

**Eugène : Ratind, dji n'i comprinds pu rin !**

**Justinien :** *(To-z-allant vè l'pwète dè l'tchambe)* **Mins mi dj'a idêye dè comprinde !!!**

**Eugène : Li catastrofe èst st'en marche…** *(Justinien mousse è l'tchambe. On ètind brère Solange)* **Li catastrofe èst st'arivêye…**

**Justinien :** *(To-z-intrant)* **Mi feume… Mi feume… Tote nowe è lé da Robert !**

**Eugène : Èt lu ?**

**Justinien : I n'èst nin là !**

**Eugène : Tant mî vâ…**

**Justinien : Mi p'tite Solange tote nowe…**

**Eugène : Ni t'tracasse nin, i n'a dè tchâfèdje !**

**Justinien : Mins èlle èst divin l'lé da Robert !**

**Eugène : Èt adon ? I faléz-v' bin qu'èlle dwème in' sawice !**

**Justinien : Mins èlle a on lé è l'mohone ! Poqwè li fâ ti li ciss' da Robert ? Surtout si i n'èst nin d'vin ! Ça n'a nou sins çoulà !**

**Eugène : T'âreùs mî inméz qui Robert seuh' divin ?**

**Justinien : Dj'âreùs mî inméz rin du tout ! Dj'âreus dèmon savu di qwè qui r'toune !** *(I rèflèchih' on moumint, pwis…)* **Lalande… ? Lalande… ?** *(I l'apice Eugène)* **Ni nôye nin… Ni nôye nin…**

**Eugène : Nôyî qwè ?**

**Justinien : T'as dwèrmou avou lêye !**

**Eugène : T'ès complèt'mint èvôye ! Dji t'dis qui dj'a dwèrmous so l'canapé ! Qwand dji dis dwèrmi, dji n'a nin sèrréz l'oûye dè l'nute !**

**Justinien : Ah ! Ti t'moque di mi ! Ti m'prinds po on boilèr ? A k'minci par çi mèssèdje qui n'pwète nin l'no dè coupâbe !**

**Eugène : Mins enfin !!!**

**Justinien : Dji k'mince a comprinde tès bèles paroles d'îr ! N'âye nin sogne, èlle n'èst nin là, èlle va rintrer… Ti hârléz-v' li tère !**

**Eugène : Qwè ?**

**Justinien : T'aprustéz-v' li tère… Saligot !!!**

**Eugène : Dji t'djeùre qui nèni !!!**

**Justinien : Adon, èsplique-mu çou qu'èlle fêt è çiss' tchambe ? AH !!! AH !!!**

**Eugène : C'èst pasqui, c'èst mi qui l'i a d'mandé di d'mani ! Po n'nin qui ti deuh' rèsponde à dès kèsses èt dès mèsses… Ni rouvêye nin qu'èll' ti creùs èvôye ! Qu'èst-c' qui ti l'î âreùs dis po t'bouhî foû ? AH !!! AH !!!**

**Justinien : Dji n'aveùs nin tuzé à ça !**

**Eugène : Èh bin awè ! Eùreùs'mint qui dj'î a tuzé mi ! Ti m'pôreùs dîre mèrci !**

**Justinien : Èh bin mèrci…** *(Si r'prindant)* **Nèni !!! Ti m'prinds po on boilèr ? Mi dji n'creùs qui çou qu'dji veùs, èt nin çou qu'on m'raconte ! Çi sèreùt trop âhèye !**

**Solange :** *(Intrant en pyjama da Robert)* **Voléz-v' bin nos lêyî Eugène ?**

**Eugène : Bondjou ! Euh…**

**Solange : Dji v's è prèye… S'i v'plêt…** *(Eugène sôrtêye è l'sâle di bagne)**(A Justinien)* **Vos t'là twè !**

**Justinien : Bin awè !**

**Solange : Qui fév' chàl vos ?**

**Justinien : Amon Robert ?**

**Solange : Nèni, à lîdje ? Vos d'vris èsse à Rome po l'moumint !**

**Justinien : C'èst à dîre qui…. qui dj'a raté l'trin !**

**Solange : Vrêy'mint, avou li qwârt d'eùre d'avance qui vos avî !**

**Justinien : C'èst asséz dîre qui dj'a rèscontré in' saquî !**

**Solange : Dji sé ! Çi voyèdje n'a mây èxisté qui po m'tini à l'oûye !**

**Justinien : Solange !**

**Solange : Qwè ??? Wèz'réz-v' dîre li contrâve ?**

**Justinien : Dji n'dis nin l'contrâve, mins…** *(I vous djâser mins èll' li r'clape à chaque côp)*

**Solange : Taihéz-v' !!! Nin avu confiyince …** *(I vous djâser)* **Taihéz-v'… Èmantchî in' minte ossu grosse qui…** *(I vous djâser)* **Taihéz-v'… Come si dj'aveùs l'âbitude d'avu dès avinteùres…** *(I vous djâser)* **Taihéz-v'… Èt bin qu'avéz-v' à rèsponde ?** *(Justinien groum'lêye inte sès dints)* **Rin… Come d'âbitude ! Vos n'avéz rin à rèsponde ! D'abôrd qu'ârî-v' bin polou rèsponde ? Dès mintes, dès invanchons… Volà wice qui vos n'èstéz arrivé !** *(Èlle brès)* **Èt pwis taihéz-v', on ètinds qu'vos chàl ! Èt vos côps tèlèfone ?**

**Justinien : Dj'èsteùs mwèrt di m'tracasser !**

**Solange : Tin don… Vos èstî djalo, djalo… c'èst tot !**

**Justinien : Dj'avowe !!!**

**Solange : Ah!!! vos avowéz ! Parfèt ! Tos comptes fêt vos avéz t'ni ciss' mohone à l'oûye come si dj'aveù ratindou in' ocâsion po prinde on galant !**

**Justinien : Ah !!! Djustumint, vos n'avéz pris onk !**

**Solange : Qu'èst-c' qui vos racontéz ?**

**Justinien : Li vrêye èt vos l'savéz bin !**

**Solange : Ça adon c'èst trop fwèrt ! Vos wèzez m'acuzer ?**

**Justinien : Èt kimint qui dji wèze ! Qwand in' ome èt ine feume passêt li nûte tos lès deùs divin in' apartumint, on s'dote qu' i n'a st'avu… I n'fâ nin m'prinde po on boilèr !**

**Solange : Mins nos n'avons situ tos seù qui kékes munutes îr à l'nûte !**

**Justinien :** *(Si mâv'lant)* **Mins vos m'prindéz po on boilèr ? Èt di puss' vos avéz on drole di goss' ! Dji n'veus nin çou qu'vos l'i trovéz à ç'coco là !**

**Solange : Là vos n'èstéz nin djusse ! Dji trouve qui l'èst bèl ome mi !**

**Justinien : Bèl ome ? Lu ???**

**Solange : Li colére fi rind aveùle mi chér !**

**Justinien : Èt vos c'èst l'amoûr qui v'rind aveùle ! Pasqui po l'trover bè lu, i fâ st'avu on gros paquèt d'amoûr !**

**Solange : Ci n'èst nin par amoûr qui dji prinds si disfince, mins dji creùs qu'i fâ wârder lès pîs so l'tère èt rik'nohe qui l'èst bèl ome !**

**Justinien : Adon là… Adon là… Çoulà dispasse li bon sins ! Si vos m'avî djâsé di Robert ! Là dj'âreùs compris ! Mins d'avu dès avinteùres...que c èt nin çou qu'on m'ra.Lalande, adon là !**

**Solange : Qwè ???**

**Justinien : Bin awè lu c'èst st'on bèl ome, mins Lalande !!!**

**Solange : Lalande !!! Vos n'voléz nin dîre qui…**

**Justinien : Qui vos avéz situ si crapôde, siya !**

**Solange : Di Lalande ???** *(Eugène sôrtêye dè l'sâle di bagne avou djusse in' essui po tot mousmint)*

**Justinien : Absolumint !**

**Solange : Quél oreûr !!!**

**Eugène :** *(To r'moussant è sâle di bagne)* **Ah bon !!!**

**Justinien : Là vos alléz mutwè on pô long !**

**Solange : Dji n'a mâye situ li crapôde da Lalande !**

**Justinien : Di qui pinséz-v' qui dji djâséz-v' ?**

**Solange : Di Robert !**

**Justinien : Poqwè voléz-v' qui dji djâse di Robert ? Dji sé qui vos avéz passé li nûte avou Lalande èt nin avou Robert !**

**Solange : Mins nèni !**

**Justinien : Mins siya ! Dji sé tot d'minme compté disqua deùs !**

**Solange : Dji v'èl djeùre !**

**Justinien : Ah nèni, ni v'néz nin djurer… Riknohéz vos twèrs tot d'minme !**

**Solange : So l'tièsse da m'mame !**

**Justinien : Lèyîz li tièsse di ciss' pôve vîl feume trinkile, èlle èst dèdjà assé cabossèye insi ! Mi çou qu'dji vous… Ci n'èst nin tèribe… Dji vous qui vos avowéz qui vos avéz situ li crapôde da Lalande ciss' nûte !**

**Solange : Nèni !!!**

**Justinien : Vos m'voléz tini tièsse ! Vos ârîz avowéz, djâreùs passé l'èponge ! Mins là ! Si vos continuwéz…**

**Solange : Èt bin ???**

**Justinien : Li divôrce !**

**Solange : Oh !!!**

**Justinien : Parfèt'mint ! Dji vous bin i v' riprinde minme après in' fâte ossu grâve ! Mins dji v' vous r'prinde franke èt dreùte ! Adon i fâ mi raconter tot ! Absolumint tot, avou lès dètails èt surtout ni rouvî rin !!! Alléz racontéz-m'… Racontéz-m' ! Alléz… Tchuzihéz, ou bin i fâ…**

**Solange : Justinien !!!**

**Justinien : Ou bin i fâ qui vos m'provéz qui vos n'avéz nin dwèrmou avou Lalande ! Vos poléz m'èl prover çoulà ?**

**Solange : Bin sûr qui nèni !**

**Justinien : Adon mi p'tit hopê, i n'vîs dimeùre pu qu'eune possibilité… Li divôrce !**

**Solange : Nèni ! Dji n'vou nin d'vôrcer !**

**Justinien : Adon… Racontéz-m'… Sins rin rouvî ! Kimincéz par li dèbut… Alléz…** *(Come Solange dimeùre mouwale)* **Bon dji v' va êdî ! Vos n'avéz qu'a rèpèter après mi… Bin fwèrt… Dj'a dwèrmou…**

**Solange : Dj'a dwèrmou…**

**Justinien : Avou…**

**Solange : Avou…**

**Justinien : Lalande !**

**Solange : Ah nèni ! Nin lu !!! In' ôte si vos voléz, min nin lu !**

**Justinien : Dji n'vou rin du tout mi… Dji n'vou pèrsone ! Aléz, on r'prind !** (*Monique mousse fou dè l'tchambe èt ètinds çou qui Justinien dit)* **Dj'avowe… dj'a dwèrmou avou Lalande !**

**Monique : Pourcè va…**

**Justinien :****Qu'èst-c' qui c'èst çoulà ?**

**Solange : Monique !**

**Justinien : Monique ?**

**Monique :** *(Vinant dè l'couhène)* **Dji so disolêye, dji so riv'nowe pasqui dj'aveùs pièrdou mi bague è l'couhène !** *(Loukant Justinien)* **Pourcè va !** *(Èll' sôrtêye vè l'couhène)*

**Justinien :** **Mins èll' èst sotte ? Di qui djâse-t'èlle ?**

**Solange : Bin di…** *(On veut qu'in' idêye l'y aspite)* **Di Lalande !**

**Justinien : Di Lalande ?**

**Solange : Awè, c'èst avou lêye qui Lalande a passé l'nûte !**

**Justinien : Qu'èst-c' qui vos m'racontéz ?**

**Solange :** *(To mostrant li couhène)* **Dji v'dis qui-z-ons dwèrmou là ciss' nûte !**

**Justinien : È l'couhène ?**

**Solange : Èh awè ! So l'tâve ! Vos v'rindéz compte, c'èst in' ome bizare ci Lalande !**

**Justinien : Oh !!! So l'tâve ? Oh oh oh oh !!! Mins poqwè ni m'avéz-v' nin dit çoulà to fî dreùt mi p'tit hopê ?** **... Mins dihéz don… Poqwè n'èstéz-v' nin rintrêye è l'mohone vos ?**

**Solange : Euh… Dji v'voléz-v' rinde djalo… Vola ! Èt pwis inte di nos deùs, vos méritî bin in' pitite lèçon ?**

**Justinien : Oh !**

**Solange : Vos l'méritéz co todis !**

**Justinien : Solange !**

**Solange : Parfèt'mint vos l'méritéz ! Qwand on veut in' saquî qui dote di m'parole !**

**Justinien : Dji m'a mutwè on p'tit pô lèyî èpwèrter mins…**

**Solange : Qui vos n'avéz nin confiyince divin mi, ça fèt plêzîr !**

**Justinien : Dj'a s'tu contrârier adon dj'a doté ! N'i sondjî pu…**

**Solange : N'i sondjî pu, nèni mins c'èst âhêye à dîre ça ! Po k'mincî vos alléz mi fé dès èscuses !**

**Justinien : Ah nèni, dji so in' ome mi !**

**Solange : Alléz dji v' houte !**

**Justinien : Nèni, dji n'vou nin…**

**Solange : Atakéz !... Bon… Vos alléz rèpèter après mi… Mi p'tite Solange chèrie qui dj'inme di to m'coûr…**

**Justinien : C'èst pus vite vos qui d'vrîz dîre…** *(Monique vint dè l'couhène èt ètind çou qui Justinien dit)* **Dj'avowe qui dj'a dwèrmou avou Lalande ou avou Robert !!!**

**Monique : Pourcè va…** *(Èll' sôrtèye po l'pwète d'intrèye)*

**Justinien : Mins a quî ènn'a t-èlle ?**

**Solange : Ni prindéz nin astème ! Dji ratinds vos èscusses !**

**Justinien : Bon… bin.. Dji v'prêye di m'èscuser ! Ça v'va come çoulà ?**

**Solange : Bon… awè !**

**Justinien : Mins dihéz-m' , qu'èst-c' qui vos f'sî qwand Lalande èt Monique èstî è l'couhène… Qwand on i pinse, è l'couhène…** *(Avou on ton pu deùr)* **Qu'èst-ce qui vos f'sî vos ?**

**Solange : Èt bin… po k'mincî i n'a st'avu li sopé…**

**Justinien : Li sopé… Qué sopé ?**

**Solange : Èt avou li tchaleùr dè vin…**

**Justinien : Li tchaleùr dè vin ??? Vos n'avéz mâye bu qui dès djus di citrons… tchô !**

**Solange : Ah nèni, nin îr à l'nûte ! Dji n'aveùs nin idêye !!! Dj'a bu kékès vères di chambertin !**

**Justinien : Di chambertin !!! Bin dihéz don … Èt après ?**

**Solange : Adon après… Dji n'sé pu… Ah siya… On moumint d'né, dji danséz-v'…**

**Justinien : Avou quî ?**

**Solange : Nin avou Lalande todis !**

**Justinien : Vos n' dansî qwand minme nin tote seùle ?**

**Solange : Çou qui n'a d'sûre, c'èst qui ça tournéz-v', ça tournéz-v'…**

**Justinien : Awè, c'èst in' valse çoulà !**

**Solange : Nèni, c'èsteùt li chambertin ! Enfin on pô dès deùs ! Vos savéz çou qu'c'èst ?**

**Justinien : Nèni djustumint, dji n'sé nin çou qu'c'èst !... Èt pwis ?**

**Solange : Adon… Adon… Dji m'riveùs, dj'èsteùs prète a m'coukî, mins dji n'arivéz-v' nin à m'dismoussî ! C'èst drôle hin çoulà ? Dji m'riveus coukî, mins nin di m'dismoussî… On m'a mutwè on pô èdî, nèni ?**

**Justinien : Attindéz !!! On v's âreùt èdî ?... Ni nos ènondant nin… On v's âreùt èdî ? I n'si fâ nin ènonder… Mins si on v's a èdî, çi n'sâreùt èsse qui…**

**Solange : Nin Lalande divin tos lès cas !**

**Justinien :** *(I brè)***Mins i n's'adjih' nin di Lalande !**

**Eugène :** *(Tchoukant si tièsse à l'pwète dè l'tchambe)* **Awè ! Vos m'houkî ?**

**Justinien : Fou tchàl vos !**

**Eugène :** *(Rimoussant è l'tchambe)* **Ah bon !!!**

**Justinien : Si on v's a èdî, ça n'pou èsse qui… Qui Robert !**

**Solange : Adjudjî !!!**

**Justinien : Oh qué saligot çi Robert… Qué saligot !!! Èt po l'nûte ?**

**Solange : Li nûte ? Ah, li nûte a s'tu… a s'tu… On grand trô neûr !**

**Justinien : C'èst tèribe çoulà ! Dji so wiyème, èt dji n'a nin minme li satisfacsion dè… Enfin li consolâchon dè n'èsse sûr ! Pasqui i n'avôw'rèt nin… Vos poléz ènn' èsse sûr !**

**Solange : Mètéz-v' è s'plèce !**

**Justinien :** *(I brè)* **C'èst ciss' nûte qui dj'âreùs mî inmer èsse è s'plèce !**

**Solange : Arèstéz dè brère insi, vos vèyéz bin qui dji sâye di m'concentrer !... Çi n'èsteùt nin Lalande !**

**Justinien : Ni m'prindéz nin po on boilèr !... Qwand on fèt l'amoûr avou in' saquî, on s'ènnè sovint !... I n'fâ nin… hin …**

**Solange : Dji n'sé nin mi ! Dji l'a mutwè fès to dwèrmant !**

**Justinien : Mins nèni mins, vos m'prindéz po …**

**Solange : On boilèr, on sé… Mins poqwè nin ? Dj'a bin k'nohou in' camarâde qui s'a r'trovéz à tokio â trint' deùzîme astèdjes…**

**Justinien : Ah nèni hin !!! Nin d'istwères… Nin d'istwères !!! Où adon à l'mohone, à l'sîze avou tos lès dètails…**

**Eugène :** *(Vinant fou dè l'tchambe, moussi èt to friss')***Adon lès amoureûs ? Tos va bin ? Èscuzéz-m', dji m'va fé in' pitite jate di cafè !**

**Justinien : Dihéz-m' Lalande, vos l'inméz bin voss' pitite couhène… hin ?** *(Lalande ni comprind nin èt mousse è l'couhène)* **Asteùr vos m'alléz fé li plêzîr di v' rimoussî… Alléz hop !!!**

**Solange : On rinteùr ?**

**Justinien : On n'va nin dimorer li saminne chal ! Di puss' dj'a in' tièsse come on tchôdron !!!**

**Solange : Bon bin dji m'va moussî… Âd-fèt mi Justinien, qwand divéz-v' vrèymint n'aller è voyèdje ?**

**Justinien : Vis voléz-v' bin alléz moussî !** *(Solange mousse è l'tchambe)*

**Eugène :** *(Vinant fou dè l'couhène)* **Dihéz Justinien, voss' feume n'èst nin là ? Pasqui dj'a mèsâhe di …**

**Justinien : Èll' èst èvôye si candjî è l'tchambe !**

**Eugène : Èll' si candj'rèt pu târd, pasqui dj'a mèsâhe di lèye è l'couhène !**

**Justinien :** *(I brè)***AH !!! Lalande ça ratake ?**

**Eugène : Mins arèstêye dè brère insi !**

**Justinien : Lalande, ti vas co rataker è l'couhène ?**

**Eugène :** *(Vè l'tchambe)* **Chére pitite madame ?**

**Voix de Solange : Awè !!!**

**Justinien : Lalande nèni… Nin qwand dji so là…**

**Eugène : Mins qu'èst-c' qui ti raconte…** *(Vè l'tchambe)* **Voléz-v' bin vini in' ségonde si-v' plèt ?** *(A Justinien)* **Qu'èst-c' qui ti pout èsse nièrveùs l'â matin ! Dj'a mèsâhe di lêye è l'couhène… Dj'a mèsâhe di lêye !!!**

**Justinien : Poqwè ???**

**Solange :** *(Vinant fou dè l'tchambe)* **Vos m'houkî ?**

**Eugène : Awè, dj'a rivèrsé li cok'mâr è l'couhène… I n'dimeùre pu qu'on tos p'tit pô di cafè adon…**

**Justinien : Ouf… Dj'a pinsé qui… Dj'a l'tièsse qui èclate mi !!!**

**Solange :** *(To s'allant vè l'couhène)* **Bin vos alléz prinde deùs aspirines to fî dreùt vos !**

**Justinien : Mi tièsse, mi pôv' tièsse…**

**Solange :** *(Riv'nant avou on vère d'èwe èt deùs aspirines)* **Tinéz, prindéz çoulà !** *(Justinien prind sès aspirines)* **Èt adon, qui dis-t-on ?**

**Justinien : Mèrçi mi p'tit hopè !**

**Solange : Parfèt ! Vos v'divrî coukî !**

**Justinien : Oh vos savéz li mâ d'tièsse assî ou coukî, c'èst l'minme afère !**

**Eugène : Dj'a dèdjà ètindou ça in' sawîce !**

**Solange : Moncheù Lalande, dji v'signale qui dj'a tos racontéz à mi ome !** *(Èll' mousse è l'couhène)*

**Eugène : Ah bon !!!**

**Justinien : Èh Lalande… Quél djournêye hin ? Oh la la quél djournêye !**

**Eugène : Èt èco, i n'èst co qui ût eùre èt vint !**

**Solange :** *(Èll' l'i tape lès deùs cossins qu'èstîz è l'couhène)* **Voléz-v' bin nos dishaller di çoulà si-v'plèt ?**

**Eugène : Bin sûr !!!** *(Apiçant lès cossins â vol)* **Mèrçi !**

**Justinien : Qu'èst-c' qui c'èst çoulà ?**

**Eugène : Lès tèmons d'in' nûte d'amoûr assé èstraordinère !***(I rèye)* **Amusant nèni ?**

**Justinien : Amusant… amusant !!!**

**Eugène : Oh siya !!! C'èst l'nûte li pus èstraordinère di m'vikârêye !**

**Justinien : Ah awè… Hè… Monique !!!**

**Eugène : Awè !!!**

**Justinien : Dji n'sé nin çou qui vos avéz fèt è l'couhène, mins èll' aveùt pièrdou s'bague to l'fisant !!!**

**Eugène : Nèni… Mins… Dji… Çi n'èst nin m…**

**Solange :** *(Avou li cafè)* **Volà, li cafè èst prèt !!!**

**Eugène : Mèrçi madame !** *(Èll' chèv' ine jate à Eugène)*

**Justinien : Èt mi ?**

**Solange : Vos, vos èstéz dèdjà trop nièrveù insi, vos n'âréz nin dè cafè !**

**Eugène : Èll' a rèzon ! In' feume mèrviyeùse Solange ! Ti veus Solange, c'èst st'ine feume come lêye qui m'fâreut !**

**Justinien : Qu'èst-c' qui t'a candjî twè so pô d'timps !**

**Eugène : Mins nèni !!!... Çiss' nûte dji n'a rin fèt d'èstraordinère !... Dji so prète à rataker oûye à l'nûte, dimin à l'nûte, après d'min à l'nûte … Totes lès nûtes…**

**Justinien : Totes lès nûtes ?**

**Eugène : Pendant qwinze djous !**

**Justinien : Qwinze djous ?**

**Eugène : On meûs !**

**Justinien : On meûs ?**

**Eugène : Enfin on meûs ça d'vin on pô… Bon dji va fini di m'moussî, sins qwè…** *(I mousse è l' sale di bagne)*

**Justinien : Qué mèc !!! Mins qué mèc !!! Fantastique !!!***(Robert inteùr po l' pwète d'intrêye so l'bètchète dè pîds avou sès solés a l'min)* **Ha !!! Vos t'là twè ? Dj'a deùs mots a t'dîre !**

**Robert : I n'a avu li feu ?**

**Justinien : C'èst è m'manèdje qui n'a l'feu ! Rinds-tu compte qui dji sé tot po Solange !**

**Robert : Ti sé qwè ?**

**Justinien : Dji sé tot ! Dji sé po l' sopé, dji sé po l' danse, po l'chambertin… Dji sé tot !**

**Robert : Mins i n'a rin a nos r'procher ! Solange s'anoyîve on pô…**

**Justinien : Â k'minc'mint i n'aveù nou mâ. C'èst après qui c'èst div'nou grâve ! Avowe !!!**

**Robert : Avower qwè ?**

**Justinien : C'èst vos qui l'avéz dismoussî après l'avu fèt beùre !**

**Robert : Nèni !!!**

**Justinien : Kimint nèni ?**

**Robert : Ti veus bin qui dji rinteùr seùl'mint asteùr !**

**Justinien : Di wice vinéz-v' ?**

**Robert : D'amon in' camarâde !!! Dji so mwèrt nâhi !**

**Justinien : Èt t'as n'allé vè quél eùre ?**

**Robert : Dji n'sé nin… So l'trévin dè l'nûte !**

**Justinien :** *(Potchant so Robert èt bouhant dissu)* **Oh mi p'tit Robert… Dj'inme mî çoulà… Dj'inme mî çoulà !!!**

**Robert : Douc'mint… douc'mint !!! Dji n'so nin è mi achète là !**

**Justinien : T'as mâ ?**

**Robert : Awè, dj'a mâ tos costés ! Dj'a mâ mès djambes, dj'a mâ mès pîs, dj'a mâ mès rins… I fârèt ût djous po m'rimète !**

**Justinien : Qwand dji pinse qui dji t'acuzéz-v' ! Oh Robert !!!**

**Robert : Justinien !!!**

**Justinien : Oh ! Ti m'ènnè vou nin hin ?**

**Robert : Nèni !!!**

**Justinien : Dis-m' qui ti m'ènnè vou nin !**

**Robert : Nèni, dji t'ènnè…**

**Justinien : Pasqui ti m'kinohe hin ?... Ti m'kinohe… Si ti n'mi pardone nin, dji m'ènnè vôreùs tote mi vêye !** *(Robert s'a lêyî fé disqu'asteùr. C'èst lu asteùr qui va bouhî fwèrt on seùl côp so Justinien)*

**Robert :** **C'èst rouvî Justinien !!!**

**Justinien : Oh bin dj'inme mî çoulà !... Mins dihéz-m'… T'ès èvôye à câse di Lalande ?**

**Robert : Bin awè ! I s'a instalé chàl come si i l'èsteùt dilé lu !**

**Justinien : Awè, i m'a dit çoulà ! I parèt qu'i l'a passé on bon moumint è l'couhène !**

**Robert : Lu mutwè bin ! Mins mi, dj'a tinou deùs eùre mins c'èsteùt li maximum !**

**Justinien : Li maximum ?**

**Robert : Li maximum !!!**

**Justinien : T'as passé deùs eùres wice twè ?**

**Robert : È l'couhène !**

**Justinien : T'i as s'tu ossu ?**

**Robert : Bin awè ! I m'a oblidjî !**

**Justinien : Mins non di non, i n'aveùt on monde di sot è ciss' couhène ? Qué saligot !!! Èt di puss' i l'i fâ on tèmon !**

**Robert : On tèmon ?**

**Justinien : Dji m'comprinds ! Qui âreùt polou tuzer çoulà di lu ? Dihéz-m', vos avéz d'vou èsse fameùs'mint djinné vos ?**

**Robert : Oh la la ti n' pou nin t'imâdjiner ! Dji t'sohète di n'mâye fîs r'trover divin ine situâchon insi ! Mi vî Justinien !**

**Justinien : Ni m'ènnè djâse nin… On a bê èsse dès camarâdes di s'cole, i n'a tot d'minme dès situâchons intimes wice qu'on inme mî d'èsse à deùs… Hin ? Èt li p'tite Monique ?**

**Robert : Èll' èsteùt mâle !**

**Justinien : Oh bin c'èst sûr qu'èll' divév' èsse mâle !**

**Robert : In' bâcèle qui dj'aveùs invité po sopé !**

**Justinien : Pasqui c'èst twè qui l'aveut invité ?**

**Robert : Awè !**

**Justinien : C'èsteut t'crapôde ?**

**Robert : Awè !**

**Justinien : Èt i l'a wèzou Lalande ti fé ça… Mins i l'èst infâme çi mèc là ! I l'a wèzou ! C'èst st'incrwèyâbe… C'èst incrwèyâbe…**

**Robert : A quî l'disse !**

**Justinien : Èt twè, poqwè ti n'ta nin mètou inte zèl deùs ?**

**Robert : Impossibe vèyons ! Pasqui i n'aveut nin plèce inte zèl deùs… euh… nèni… i m' mansîve dè tot raconter à Just…** *(I s'riprind)* **à on camarâde qui ti n'kinohe nin !**

**Justinien : On m'l'a dèdjà dis çoulà ! Adon ?**

**Robert : Adon ! I l'a fini par s'èdwèrmi…**

**Justinien : Li bièsse èsteut r'pahowe !**

**Robert : Èt à c'moumint là, on n'a profité po filer Monique èt mi ! C'èst sûr'mint à c'moumint là qui l'a d'vout s'occuper di Solange !**

**Justinien : QWÈ ???**

**Robert : Ni brê nin… Ni brê nin… C'èst l'logique, si çi n'èst nin mi, ça n'pou èsse qui Lalande ! C'èst logique !**

**Justinien : Dji so wiyinme… Dji so logiqu'mint wiyinme !**

**Robert : Mins ni t'ènnonde nin !**

**Justinien : Dji n'm'ènnonde nin, dj'èl dis pâhul'mint, dji so wiyinme !**

**Robert : Mins ci n'èst rin ça Justinien ! C'èst l'vèye qui passe !**

**Solange :** *(Vinant fou dè l'couhène avou dès tâtes so deùs achètes)* **C'èst vos qui beûrlêye insi…** *(Vèyant Robert)* **Tins… Bondjou Robert !**

**Robert : Bondjou !**

**Solange : Bin dwèrmou ?**

**Robert : Fwèrt mâ mèrci !**

**Solange : Dj'a fès vos hièles !**

**Robert : Bin inmâbe mèrci !**

**Justinien : Çi n'èst nin fini cès salamalècs ? Dji d'mande si çi n'èst nin fini cès salamalècs ? Hin ?** *(A Solange)* **Chàl vos… Â pî…**

**Solange : Kimint ?... C'èst st'à mi qui vos djâséz insi ?**

**Justinien : Dji djâse come i m'plèt ! Pasqui mi, dji sé li vrèye !**

**Solange : C'èst tèribe çou qui vos poléz discovri come vrèye ouye â matin !**

**Justinien : I m'mâquéz-v' on mimbe à m'tchinne, asteùr dji l'a !**

**Solange : A qué sudjèt ?**

**Justinien : Â sudjèt dè l'nûte ! Dji sé avou quî vos avéz dwèrmou ! Èt pusqui vos sonlé n'nin l'savu, dji v's èl va aprinde !**

**Solange : Ah bin mèrci vos m'rindréz chèrvice ! Adon li no dè pâcolèt ?**

**Justinien : Lalande !!!** *(Solange si mètte à rire )* **Ça v'fèt rire ?**

**Solange : Notéz bin qui dji k'mince à m'i fé, dispôye torad vos n'avéz qui c' no là è l'boke !**

**Eugène :** *(Vinant bin moussi fou dè l'tchambe)* **Adon Robert, bin dwèrmou ?**

**Robert : Boff !!!**

**Eugène :** *(Si tapant so lès tâtes)* **Oh dès tâtes !!!**

**Justinien : I va èsse timps di v'èspliquer mi p'tit !**

**Eugène : Ah awè, a qué sudjèt ?**

**Justinien : Dihons di çou qui vos avéz fèt dispôye dih' eùre à l'nûte disqu'a ût eùre â matin come çoulà on èst sûre dè n' rin rouvî ! Allans-î ! Dji v'houte !**

**Eugène : Bon, bin dji so arrivé chàl…**

**Justinien : Parfèt !**

**Eugène : Dj'a r'mètous di l'ôrde…**

**Justinien : T'as r'mètou di l'orde !**

**Eugène : Èt dj'a dwèrmou come in' èfant !**

**Justinien : Èt vos avéz dwèrmou wice ?**

**Eugène : Dji v' l'a dèdjà dis, so l'canapé !**

**Justinien : Vos èstéz on minteùr ! Vos avéz dwèrmou è l'tchambe !**

**Eugène : È l'tchambe ? Si dj'aveùs pssé l'nûte è l'tchambe… Dji n'âreus sûr'mint nin dwèrmou !**

**Solange : Oh !!! Mèrci moncheù Lalande !**

**Justinien : Çi n'èst nin bin vite fini tos ça ? Adon dji rèpète… Vos avéz dwèrmou è l'tchambe !**

**Eugène : Çi n'èst nin vrèye !**

**Solange : Mins dihéz l'i qui c'èst vrèye pusqui ça l'i fèt plêzîr !**

**Eugène : Mins nèni pusqui c'èst vos qu'èstîz è l'tchambe, dji n' vôreùs surtout nin i v' dèr…**

**Solange : Qwè mi dérindjî ?**

**Eugène : Awè !**

**Solange : Houtéz si ça v'pou rinde chèrvice, dji vous bin avu dwèrmou ôt-pâ !**

**Robert : È l'couhène mutwè ?**

**Eugène : Ah nèni pusqu'i n'aveut dèdjà in' sakî !**

**Solange : C'èst vrèye !!!**

**Robert : To s'sèrant on pô !**

**Solange : Dj'accèpte voss' st'ospitâlité èt dji prind li couhène !**

**Eugène : Li tchambe èst libe adon ?**

**Solange : Tot à fèt !**

**Eugène : Adon avou voss' pèrmichon dj'èl prinds !**

**Robert : Donc i n'a pu pèrsonne so l'canapé ?**

**Solange : Nèni !!!**

**Robert : Fwèrt bin adon dj'î so dj'î d'meùre !**

**Eugène :** *(A Justinien)* **Èt bin ti veus, avou on pô d'bone volté… Tos l'monde èst casé !**

**Justinien : Nèni mins vos m'prindéz po on boilèr ? Hin ??? Alléz, ça n'va nin du tout ! On r'prind to â k'minc'mint !**

**Solange, Robert, Eugène : Ah nèni !!!**

**Justinien : Ah siya !!! Dj'a come è l'idèye qui s'a passé in' fameùse orgie è ciss' mohone ! Èt dji vous k'nohe tos lès dètails munute après munute !**

**Solange : Tote cès istwère mi donèt mâ d'tièsse ! Dji m'va moussî !** *(Èll' va vè l'tchambe)*

**Justinien :** *(Brèyant)* **Solange !!! Â pî !** *(Mins Solange sôrtèye è l'tchambe)*

**Robert :** *(Allant è l'couhène)* **Dji so nâhi, dji m'va r'fé dè cafè ! Vos 'nnè voléz Justinien joli ?** *(I sôrtèye è l'couhène)*

**Justinien :** *(Brèyant)* **Robert !!!**

**Eugène :** *(Allant è l'couhène )* **Dji m'va vèyî si dji n'trouve nin in' saqwè di pu plakant â stoumac !**

**Justinien :** *(Brèyant)* **Lalande !!!**

**Eugène : Justinien !**

**Justinien :** *(Pâhul'mint)* **Awè ?**

**Eugène : Ti vous bin rinde chèrvice à tos l'monde ?**

**Justinien : Awè !**

**Eugène : Va kwèri lès croissants !**

**Justinien : Dès croissants ???**

**Eugène : Â boûre !***(I sportèye è l'couhène)*

**Justinien :** *(To seù)* **Mins lès rats kwitèt li batè ! Mins on m'prind po on boilèr chàl !**

**Monique :** *(Intrant po l'pwète d'intrèye )* **Robert !!!**

**Justinien : Qu'èst-c' qui c'èst ?**

**Monique : Tins, li p'tit camarâde di Lalande ou da Robert ! On n'veut pu qu'vos è ciss mohone !**

**Justinien : Poqwè m'avéz-v' trètî di pourcè torad ?**

**Monique : Oh ça a s'tu pu fwèrt qui mi èt… Mins wic' èst Robert ?**

**Justinien : I va riv'ni ! Tinéz achiyéz-v' on moumint, dji v's è prèye ! Vos voléz bin rèsponde à kékès kèstions ?**

**Monique : Vos èstéz flic ?**

**Justinien : Nèni dji n'so nin flic, dji so li camarâde da Robert !**

**Monique : Ça m'èwâreùs bècôp qui Robert seuch'…**

**Justinien : Allons arèstéz cès mâles idèyes dji v's è prèye ! Qu'èst-ce qui vos volîz à Robert ?**

**Monique : A câse di lu, dj'a passé in' mâle nûte !**

**Justinien : I n'fâ nin i v's énèrver po çoulà ! Mins portant, vos èstîz si crapôde, nèni ?**

**Monique : Numéro deùs, seùl'mint !**

**Justinien : Ah bon ! Èt quî èsteùt li numéro onk ?**

**Monique : Solange !**

**Justinien : Solange ! Vos l'kinohéz Solange ?**

**Monique : On s'rèsconteùr di timps in timps !**

**Justinien : Èt si ome ?**

**Monique : Li cocu ? Djamâye vèyou !**

**Justinien : Vos l'voléz k'nohe li cocu ? I l'èst djuss' divant vos !!! Dji m'présinte, c'èst mi !**

**Monique : Dji n'fi creùs nin !**

**Justinien : Poqwè ?**

**Monique : Kimint poreùs-dj' creùres in' ome come vos ! Po k'mincî vos èstéz li p'tit camarâde da Lalande, pwis li p'tit camarâde da Robert èt asteùr li wiyinme, l'ome da Solange ! Èt adon ?**

**Justinien : Vos v'néz dè dîre qui Solange èsteut numéro onk !**

**Monique : Bin awè, c'èsteut li djou dè grand côp !**

**Justinien : Li djou dè grand côp ?**

**Monique : Bin awè ! Vos n' comprindéz nin?**

**Justinien : Nèni !!!**

**Monique : Li djou wice qu'on fèt li grande ascâhèye !**

**Justinien : Ah bon ???**

**Monique : Qwand on a in' ome qui fèt brâmin dès voyèdjes ! I l'arriv' qui s'feume vout lèye ossu fé on p'tit voyèdje divin lès brèss'…**

**Justinien : Èt c'èsteut li cas da Solange ?**

**Monique : Volà !**

**Justinien : Èt èll' aveut tchûzi Robert ?**

**Monique : Oh !!! Robert ou in' ôte, çi n'èst nin çou qui compte !**

**Justinien : C'èsteut lu ou in' ôte ?**

**Monique : C'èsteut lu, volà !!! Vos èstéz contint ?**

**Justinien : Dj'èl z-è tins !... Dj'èl z-è tins !!! Mam'zèl voléz-v' bin mi chèrvi di tèmon ?**

**Monique : Oh awè, avou plêzîr !**

**Justinien : Dji v'rimèrcih', vos èstéz bin inmâbe !** *(Li mostrant li canapé)***Tinéz achîhéz-v' chàl, ni bodjî nin ! Èt surtout nin on mot, dji pôse lès kèsses !** *(A l'pwète dè l'couhène)* **Robert !** *(Robert inteùre)* **Dji creùs qui n'a nin dandjî qui dji t'présinte ?**

**Robert :** *(A Monique)* **Mins di wice sôrtéve vos ?**

**Justinien :** *(A l'pwète dè l'couhène)* **Lalande !**

**Vwè da Lalande : Dj'arriv', dj'a trové a magnî !**

**Robert :** *(A Monique)* **Qui v'néz-v' fé chàl vos ?**

**Monique : Vos veùréz bin !**

**Robert : Attinchon…**

**Justinien :** *(A l'pwète dè l'tchambe)* **Solange !**

**Solange :** *(Vinant rimoussèye dè l'tchambe)* **Vos avéz fèt dè novèles trovâyes ?**

**Justinien : Absolumint, on r'prinds tot à zéro ! Volà, adon dj'a l'prouve…**

**Monique : C'èst mi !**

**Justinien : Vos avéz profitéz qui dj'èsteut èvôye po v' taper divin lès brèsses da Robert !**

**Solange : Qwè ?**

**Justinien : Èt dj'a lès prouves !**

**Monique : C'èst todis mi !**

**Justinien :** *(A Robert)* **Èt twè, ti n'ratindéz-v' qui l'bon moumint po tchoukî dès pouss' è l'orèye à m'feume…**

**Robert : Oh tchoukî…**

**Solange : Absolumint…**

**Robert : I n'm'a nin falou tchoukî fwèrt po …**

**Justinien : Èt ènnè fé ti crapôde !**

**Robert : Mins nèni, mins nèni…**

**Solange : Vos èxagéréz, po on vère di porto !**

**Justinien :** *(A Solange)* **Taihéz-v' !**

**Eugène :** *(Vinant fou dè l'couhène)* **Li pan èst vî, mins li crâs feûte èst délicieûs…**

**Robert : Mi crâs feûte…**

**Justinien : Taihéz-v' turtos ! Adon, sopé avou dès tchandèlles, dè bon vin…**

**Eugène : Crâs feûte… Ça i sé r'çure, i sé fwèrt bin r'çure… On n'pou nin l'i ènnè voleùr…**

**Justinien : I sé trop bin r'çure… Trop bin… Èt tot çi sèreùt passé come conv'nou si Lalande n'èsteut nin arrivé !**

**Eugène : Heùreùs'mint…**

**Solange èt Robert :Tais-tu tièsse di pîpe !!!**

**Justinien : Adon tot èst clér, vos avéz dwèrmou avou Robert so l'timps qui Lalande dwèrméz-v' avou Monique è l'couhène !**

**Monique : Qwè ?**

**Eugène : Mins ça n's'a djamâye passé insi !**

**Justinien : Mins ti m'l'a dit torad avou tès cossins èt tos çoulà…**

**Monique :** *(Allant dreut so Eugène èt l'i mète in' baffe so djève)* **Saligot !!!**

**Eugène : Aie !!!**

**Justinien : Ti m'a dit qui…**

**Monique :** *(Si ristournant so Justinien)* **Vos vos v's aller tère sins qwè vos z-aller ènnè r'çure eune ossu…**

**Eugène : Mins qu'a-t-èll' ?**

**Monique : Vos m'vèyéz avou si paysant ?**

**Eugène : Paysant ??? Nèni mins dihéz on pô !**

**Monique : Parfèt'mint !**

**Eugène : Çi n'èst nin pac'qui dji d'meùre à Brusséle qui…**

**Monique : Âtou di Brusséle i n'a dès bwè ?**

**Eugène : Awè mins…**

**Monique : Èt bin c'èst sûr'mint di t'là qui vos v'néz !**

**Eugène : Vos sâyî di m'mète à rin? A Brusséle i n'a l'atomium avou dès boules, nouf si vos n'èl savéz nin, nouf qui dji veus dispôye mi fignèsse…**

**Monique : Dès boulès ??? Wârdéz lès vos boules, i n'a pèrsonne qu'ènnè vout !**

**Eugène : C'èst bin po ça qui dji so todis célibatère !**

**Monique : Mins qu'èst-c' qui c'èst qui çi paysant qui vint fé li lwè chàl à Lîdje ?**

**Eugène : Dj'âreùs d'vou i v' tower torad avou l'pwète dè l'couhène !**

**Monique : C'èsteut vos ?***(Èlle dâre so Eugène)*

**Eugène : Parfèt'mint !**

**Justinien :** *(Inte Eugène èt Monique)* **C'èst to asteùr, dji n'pou nin rèflèchi divins lès boules da Lalande ! Dji m'dimande si on n'mi prinds nin po on boilèr chàl ? Adon dji… Dji pôse ine kèsse èt on n'i rèspond ! Bon ! Adon quî èsteut avou Monique ?**

**Robert : Mi… C'èst mi qu'èsteut è l'couhène avou Monique !** *(A Monique)* **Mins poqwè èstéz-v' riv'nowe vos ?**

**Monique : Dji so riv'nowe qwèri li cléf qui v's avéz pris to 'nn' allant !**

**Robert : Ha ! Vos vèyéz !**

**Justinien :** *(Mostrand Robert)* **C'èst lu li camarâde qui vos m'avéz djâséz to t'asteùr ?**

**Eugène : Èt lèye si crapôde !**

**Robert : Pardon ! Èll' n'èst pu mi crapôde !** *(Discandje di cléf inte Monique èt Robert)*

**Monique :** **Èt discandje vochàl lès voss', èll' chèrv'rons po dès ôtes ! Bon asteùr mi dj'a assé ri, salut !!!** *(Èll' prinds si paltot s'arèstèye divan Lalande)* **Paysant di Brusséle !!!** *(Èll' sôrtèye)*

**Eugène : Ni m'a-t'-èlle nin trètî di paysans di…**

**Solange, Robert èt Justinien :** *(I brèyèt tos lès treùs)***Silence Tièsse di pîpe !!!**

**Robert :** **Adon, ça-i-èst, tot èst clér ?**

**Justinien : Adon là, tot èst clér ! Èt adon mi p'tit hopê poqwè vos n'm'avéz nin raccontéz tos çoulà ? Mi p'tit hopê dji m'fév' dè mâva song mi !**

**Solange : Qui voléz-v' dji so in' victime dès aparances ! Pusqui vos n'avéz noll' confiyince divin mi èt qui vos n'm'inméz pu, dji creùs qui dji va d'mander l'divôrce !**

**Justinien : Dji n'a djamâye dis çoulà mi p'tit hopê !**

**Solange : Nèni, mins vos avéz tot fèt po ènn' arriver là !**

**Justinien : Rèflèchihéz co in' miète !**

**Solange : Nos veùrons ! Mutwè !!!**

**Justinien : Lalande, voléz-v' profiter di m'vwètûre ?**

**Eugène : Awè !!!**

**Justinien : Èvôye insi !** *(I prinds si paltot so l'timps qui Solange donne li min po dîre â r'vèye à Robert)*

**Solange :** **Â r'vèye Robert !**

**Robert : Â r'vèye Solange !**

**Justinien : Èt bin mi p'tit Robert dji so contint, ça m'a fèt plêzîr…**

**Robert : Mi ossu !!!**

**Justinien : Çi n'èst quand'minme nin mâ dè n'aller sûr di lu ? Hin ? Alléz vint Lalande !** *(I 'nnè va)*

**Eugène : Dji t'su !** *(A Robert)* **Qui vouss', Solange èst trop fwète por lu !**

**Robert : Ça c'èst lès feumes !!! Twè qui vike to seù, ti n'kinohe nin t'boneùr !**

**Eugène : Alléz disqu'a pu târd !** *(I sôrtèye)*

**Robert :** **Li pu târd possibe, djamâye sèreut co mî !**

**Solange :** *(Après on p'tit timps rimousse)* **Dj'aveù rouvî mès wants !**

**Robert : I n'faléz-v' nin i v'dèrindjî dji v's èl s'âreùs rapwèrté Solange !**

**Solange : Dihéz-m' Robert, dji pou v' houkî ciss' après l'diné ?**

**Robert : Dji n'èl mérite nin mins vos poléz !**

**Solange : Adon a bin vite !**

**Robert : A bin vite !**

**Solange : I n'a dès côps qui c'èst bin pratique di rouvî sès wants surtout qwand on l'a fèt èsprès !**

**Robert : Oh Solange !!!** *(I toumèt d'vins lès brèsses onk di l'ôte)*

**Solange :** **Robert !!!**

**Robert : Solange !!!**

**Eugène :** *(Amoussant po l'pwète d'intrèye)* **Dj'a rouvî m' paltot !**

**Solange : Ah nèni !!!**

**Eugène : Siya siya…**

**Robert : Solange !!!**

**Solange : Là c'ènnè d'trop ! C'èst fini, A chaque côp i l'èst là ! Nèni, Robert, c'èst fini !!!** *(Èlle sôtèye)*

**Eugène :** **Dji n't'a nin dèrindjî dèmon ? Bon dji d'hins pacqu'i i n'a Justinien qui rawâde è s'vwèture avou s'feume ! Ti veus qui c'èst bin kékes fêye dè rouvî s' paltot !**

**Robert : Surtout qwand on l'a fèt èsprès hin ?**

**Eugène : Awè !!! Èt bin asteùr dji m'va aller magnî in' saqwè di pu pèsant qui ….** *(Mostrant li couhène)* **Hin ?** *(I sôrtêye)*

**Robert :** *(To seù)* **Qué saligot çilà, qué saligot !** *(I prind li tèlèfone, fèt on numéro)* **Allo ! Sandra ?... Qui fé v' po l'moumint ?... Rin !!! … Mins po k'minçi dji vôreùs i v' dimander, vos k'nohéz on cèrtin Lalande… Tièsse di pîpe, ça n'fi dit rin non pu ?... Nèni !!!... Èt voss' ome n'èl kinohe nin non pu ?.... Adon vinéz vite !!!... Dji v'ratind !!!**

**Ridô**